open-index/open-wikipedia-markdown huggingface dataset:
霍英東家族

**霍英東家族**係香港商人霍英東嘅家族成員，祖籍廣東番禺。因為霍英東做過中華人民共和國嘅全國政協副主席，所以有啲政治影響力。

## 家族成員
* 霍耀容（歿） = 劉三原（歿）
** 霍金水（歿）
** 霍木（歿）
** 霍慕貞（歿）
** 霍英東（歿） = 呂燕妮（1）； 馮堅妮（2）； 林淑端（3）
*** 霍震霆（1） = 朱玲玲↑
**** 霍啟剛 Kenneth Fok = 郭晶晶
**** 霍啟山 Eric Fok
**** 霍啟人 Jeremy Fok
*** 霍震寰（1） = 陳琪琪
**** 霍思緯 Melissa Fok
**** 霍啓中
**** 霍啓文
*** 霍震宇（1） = 何麗萍
*** 霍文芳（2） = 張玉節
*** 霍文斌（2） = 黃國蘭
*** 霍文遜醫生（2） = 陳國美
**** 霍詠詩 Christine Fok
**** 霍智謙 Kevin Fok
**** 霍詠盈 Caroline Fok=胡智略
*** 霍顯揚（3）
*** 霍顯旋（3）
*** 霍顯光（3） = 吳麗明
*** 霍顯強（3） = 羅端儀
*** 霍麗萍（1） = 溫仲柏
**** 溫靈山
*** 霍麗娜（1） = 劉鐵雄（歿）
**** 劉澤儀
*** 霍麗勵（1） = 歐真祿↑
**** Damien Aubert
**** Stephanie Aubert-Gillet = Bruno Gillet
***** Hugo Gillet
***** Daria Gillet
** 霍慕勤 = 蔡源霖

（1）：長房呂燕妮；
（2）：二房馮堅妮；
（3）：三房林淑端；
↑：離婚。


#### 只知霍老孫輩，未知係何門所出
*霍啓智
*霍啟泰
*霍永輝
*霍釧莎
*霍詠欣

## 家族慈善基金
* 霍英東基金會
* 澳門霍英東基金會
* 霍英東教育基金會
* 霍英東體育基金會

## 家族主要物業
* 薄扶林沙宣道「石頭莊園」（1970年購入，長房住宅）
* 山頂普樂道2號（1960年購入，三房住宅）
* 淺水灣海灘道53號（1954年購入，收租物業）
* 淺水灣香島道41號（1985年購入，收租物業）
* 中環畢打街畢打行（1970年購入，收租物業）
* 銅鑼灣蟾宮大廈頂樓（1967年興建，收租物業）
* 尖沙咀彌敦道文遜大廈（1955年興建，收租物業）
* 佐敦彌敦道立信大廈舖位（1954年興建，收租物業）
* 觀塘裕民坊大廈（1961年購入，收租物業）
* 灣仔莊士敦大廈（1961年購入，收租物業）
* 上水古洞農地（1960年購入）

## 出面網業
* 霍英東教育基金會
* 澳門霍英東基金會章程、更改章程 同埋 修改章程
彌敦道

**彌敦道**（）係香港九龍半島一條馬路，原本叫羅便臣道，係九龍區最主要幹道。佢貫通尖沙咀到旺角成個九龍中心商業區，南至梳士巴利道，北至界限街，駁住長沙灣道同大埔道，中間經過佐敦/官涌同油麻地一帶。成條道約莫長3600米。

港鐵同太子站至尖沙咀站段都響佢地底。

## 交匯嘅道路
由北至南，佢同呢啲道、街、里交叉：

最北一段，喺北旺角，有大埔道、長沙灣道同界限街路口，之後運動場道，又太子道西，向南係鴉蘭街同水渠道路口，荔枝角道同弼街路口。

南行，旺角中心區，有旺角道，快富街，亞皆老街，奶路臣街，山東街，長沙街，登打士街。

再向南行，油麻地有咸美頓街，碧街，窩打老道，文明里，石壁道，永星里，眾坊街，街市街，加士居道同甘肅街路口，北海街，茂林街。

南行，佐敦或官涌，有西貢街，寧波街同長樂街路口，南京街，佐敦道，寶靈街，德成街，柯士甸道，山林道。

最南，係尖沙嘴，有金巴利道，加連威老道，金馬倫道，海防道同堪富利士道路口，加拿分道，麼地道，北京道，中間道，梳士巴利道。

## 兩旁主要建築物
以下建築物依由北至南順序排列：

;西側
* 太子金都商場
* 旺角滙豐銀行大廈
* 旺角雅蘭中心
* 旺角創興廣場
* 九龍中央郵政局
:（位於甘肅街同彌敦道交界）
* 永安九龍中心
* 裕華國貨
* 佐敦嘉利大廈（拆咗）
* 佐敦新樂酒店
* 尖沙咀警署
* 柏麗購物大道
* 九龍清真寺
* 香港凱悅酒店（拆咗）
* 國際廣場 
* 九龍酒店
* 香港半島酒店

;東側
* 旺角警署
* 旺角聯合廣場
:（位於地港鐵太子站附近）
* 旺角始創中心
:（位於港鐵太子站附近）
* 工業貿易署大樓
* 旺角中心
:（位於旺角道同彌敦道交界）
* 旺角銀行中心
* 旺角瓊華中心
* 旺角荷里活商業中心
* 旺角信和中心
* 逸東酒店
* 佐敦恆豐中心
:（位於港鐵佐敦站附近）
* 聖安德烈堂
* 美麗華酒店
* 東英大廈（拆咗）
* The ONE
* 文遜大廈
* 金域假日酒店
* 重慶大廈
* 香港喜來登酒店

## 相

File:HK Parklane Avenue.jpg|彌敦道上嘅柏麗購物大道
File:HK Nathan Road TST Section 2007.jpg|尖沙咀段彌敦道喺2007年6月完成綠化工程
File:HK Nathan Road Mong Kok Section.jpg|彌敦道旺角段
File:HK MK Mong Kok Nathan Road mall.JPG|彌敦道近太子道
File:HK Prince Edward Nathan Road Ling Kee Mongkok Police Station.JPG|彌敦道太子段，近旺角警署
File:HK Nathan Road Jordan Section Night.jpg|夜晚嘅彌敦道
File:HK Mong Kok 666 Nathan Road evening Sept-2012.JPG|彌敦道


## 睇埋
*廣東道

## 參考
十進時

**十進時**，又叫**十進時制**或者**十進時法**，係用十進嘅方法去計時間。又叫法國大革命時制（French Revolutionary Time）。每日分十個鐘，每個鐘分成 100 十進分鐘，每個十進分鐘分成 100 十進秒。

## 史

### 古中國
係中國古時，用銅壺加上刻度，以銅壺滴漏嘅方法計時，日夜夾埋分 100 份，每份叫「刻」，每一刻即 10 個十進分鐘，或者 14.4 分鐘。喺大清 17 世紀，日夜夾埋分 96 刻，方便同十二時辰配合，一刻改長咗，變做15分鐘。

### 法國大革命時制
現代，喺法國大革命嗰時，十進時喺1793年10月5號嘅法令（decree）度推出，咁講 :
:*XI. Le jour, de minuit à minuit, est divisé en dix parties, chaque partie en dix autres, ainsi de suite jusqu’à la plus petite portion commensurable de la durée.*
:第十一條：一日，由午夜到午夜，分成十份，每分再分十份，直至最細可以度（dok⁶）得到嘅時間長度。
喺 1793年11月24號 （共和二年 Frimaire 月四號），呢啲基本單位叫鐘頭，仲咁講： 
:*La centième partie de l'heure est appelée *'minute** décimale; la centième partie de la minute est appelée **seconde** décimale.'' (原文強調)
:一個鐘頭嘅佰份之一叫做**十進分鐘**，一個十進分鐘嘅佰份之一叫做**十進秒'''。
咁，子夜就係 10 點鐘，正午就係 5 點。

## 攷

## 拎
模特兒

**模特兒**又叫**特**、****、**特**，係「model」嘅英粵音譯借詞，係一行職業，利用自己個身體外貌幫手展示藝術、時尚產品、廣告等。華人女星王菲有首廣東歌講《香奈兒》嘅，即係模特兒。

## 工作類型

* 平面模特兒：海報、雜誌、宣傳單、郵購手冊、雜誌封面
* 行騷天橋
* 汽車、動漫書展嘅展場模特兒，又叫做Show Girl表演女郎
* 人體攝影、人體美術模特兒

## 考

## 睇埋
*超級名模（Supermodel）
*宣傳模特兒（Showgirl）
*𡃁模

## 出面網頁

* How to Become a Model (engl.), Kelly England
* Capture Beauty 香港模特兒攝影攝影師頻道
誤聽

（）又叫做**聽錯**，係指將一首歌嘅詞嘅音用另一種話（譬如中文）嘅字註出字幕。轉指將外文聽成同本地語言類似字句嘅文字遊戲。

## 濕碎嘢
誤聽呢樣嘢嗰個莫名其妙嘅英文名，其實係有段故嘅；話說 1954年，美國作家 Sylvia Wright 寫咗篇短文 ，入邊話：

:When I was a child, my mother used to read aloud to me from Percy's *Reliques*. One of my favorite poems began, as I remember:
:中譯：我細個嗰陣，媽媽成日朗讀珀西嘅《Reliques》（古代英語詩集）畀我聽。喺我記憶入面，有首我好鍾意嘅詩，開頭係噉：
	
::Ye Highlands and ye Lowlands,
::Oh, where hae ye been?
::They hae slain the Earl Amurray, 
::And Lady Mondegreen.

最後一句嘅原文其實係 ｢And laid him on the green｣，但係細路仔聽錯咗。

## [[日本]]嘅誤聽歌詞
大多係將原本歌詞嘅音樂短片加上字幕之後，以Flash嘅形式散佈，成日引起廣大嘅討論。

最有名嘅係2005年羅馬尼亞組合 O-Zone 嘅名曲《菩提樹下之戀》（Dragostea Din Tei），喺 2ch 上面，原歌詞「Nu mă, nu mă iei」畀人聽錯成「」而且大肆流行，最後演變成艾迴唱片直接以誤聽版歌詞發行唱片。

另外德國流行曲兼舞蹈樂隊成吉思汗（Dschinghis Khan）嘅歌曲《Moskau》（，即係莫斯科）亦曾被為數甚多嘅 2ch 參與者「」。

日本亦有電視節目以誤聽為題材。「Tamori 俱樂部」有一個稱為「空耳時間」（空耳アワー）嘅環節，就收集觀眾提供嘅誤聽歌詞（一般係來自日本以外嘅歌曲），然後將誤聽嘅部份拍成影片。通常，誤聽嘅部份只係佔歌曲嘅一小部份。

## 臺灣嘅誤聽歌詞
臺灣嘅誤聽歌詞，同樣亦來自世界各地嘅歌曲。比較早嘅例子，包括俄羅斯高音男歌手Витас（Vitas）嘅《歌劇2》（），由於誤聽版本中有「打破你玻璃」、「No牙優毛巾」一句，而有「爛玻璃歌」、「優毛巾歌」等嘅別名。

其後，臺灣亦有網友投入製作唔同地方歌曲嘅誤聽。

* 韓國電影我嘅野蠻女友片尾曲 I Believe，就被改編成誤聽「阿婆妳」。呢首歌詞唔同嘅地方，就係同時將國語同閩南語嘅語音，併入誤聽嘅版本中。

*印度歌手達雷爾·馬哈帝（）嘅歌曲，亦成為臺灣網友惡搞誤聽嘅題材。最早嘅例子有《Tunak Tunak Tan》（），俾批踢踢實業坊（PTT）嘅Joke版版友ock64改編誤聽並加上字幕，上傳到 YouTube。因為《Tunak Tunak Tan》音樂錄影帶嘅內容，達雷爾·馬哈帝畀臺灣網友戲稱為印度F4。

呢首誤聽嘅出現，亦帶動咗臺灣網民改編印度歌曲誤聽嘅熱潮。如印度歌手赤拉尼維因佢嘅歌曲《Goli Mar》而被惡搞成“印度米高積遜”。

## 香港嘅誤聽歌詞
香港網民改編誤聽，比起臺灣來就遲啲。比較為人熟悉嘅，係從「幪面超人X」嘅泰語版改編出來嘅粵語誤聽《》。歌詞包括「馬個屁股變菊花」、「帶港幣八蚊」等。

除《泰國幪面超人》外，無綫電視劇集《強劍》主題曲泰文版亦出現粵語誤聽。

## 同一語言嘅誤聽歌詞
前述嘅誤聽歌詞，都係將外國歌曲轉化為本地語言而得出嘅；不過，亦有部份誤聽歌詞，係從同一語言改編過來嘅。

*日本動畫《代號基亞斯 反叛嘅魯路修》第2期片頭曲《解讀不能》，曾經被日本網民惡搞成同一語言嘅誤聽版本。

*日本動畫《BAMBOO BLADE 竹劍》片頭曲《STAR RISE》，喺NICONICO動畫被日本網民惡搞成同一語言嘅誤聽版本。

*日本十八禁遊戲嘅主題曲「True My Heart」，因爲誤聽而喺NICONICO動畫、YouTube等影片網站引起話題。

*周杰倫嘅「七里香」及「髮如雪」，亦被網友分別惡搞成「騎李湘」同「發入穴」。

## 參考資料

## 睇埋
*借詞
*不漏洞拉

## 出面資料
*「《莫斯科》教」（德語→日語）
*YouTube片段：泰國幪面超人中文字幕（泰語→廣東話）（字幕內容會令人想起大量「暗粗」，慎入）
*http://www.youtube.com/results?search_query=%E5%8D%B0%E5%BA%A6 （印度語）→（臺語）（字幕內容有大量會令人諗起大量粗口同色情）（慎入）
玉棋

**玉棋** （意大利文 "gnocchi" //；單數："gnocco" //） 係一種意大利傳統嘅嘢食，屬於粉麪餃類。通常係由薯仔，粟米粉同麪粉整成，有時加入麪包糠， 整成手指公咁大嘅粒。 

經常翻譯成「意大利薯仔餃子」，但係更加似中國嘅水浸糍  同「水鬼跳凼」，亦就係質感類似上海年糕類嘅冇餡湯煮麪粒。
面

**面**（）可以噉解：

*面 (身體)，頭嘅前面
*面 (數學)：喺三角學上，由長同闊形成嘅二度空間
*面子：喺社會學上，尊重人哋嘅程度
*方位 / 方向
*一樣嘢對住人嘅部份
*一樣嘢最外嗰叢/層
*麪嘅簡筆字
Ölevia

**Olevia**，又叫做 **Ölevia**、**OLEVIA**，**奧麗維亞**，係個電視機、液晶顯示器嘅牌子，由台灣同美國兩間上市公司合作出品。

## 其他產品
*電腦LCD
*機頂盒

## 代言人
*曾志偉，香港人，高清電視HDTV香港電視廣告代言人。

## 生產商
*台灣上市公司歌林（1606）
*美國上市公司Syntax-Brillian Corporation

## 參考
*OLEVIA 中文官方網址
*OLEVIA 英文官方網址
*《品牌故事》OLEVIA 擠進北美前十大
電視機

**電視機**係一部可以接收電視台電視節目廣播嘅電器，係家庭電器、電子產品。電視機由一位英國工程師約翰·羅傑·貝爾德喺1926年發明，初時只得黑白影像，1939年發明彩色。以前個Mon叫做熒光幕，而家叫做Plasma。

## 睇埋
* 電視文化
* 電視廣告
* 電腦
* 機頂盒
* 電視幕牆
酒後駕駛

**酒後駕駛**係一種飲酒之後揸車（有地方包埋揸船、揸飛機、同其他機器、騎馬咁）。

酒後駕駛舊時叫**醉酒駕駛**，係指飲醉酒之後揸車揸船，不過飲酒後唔一定會醉，唔醉一樣都會影響駕駛，所以就改叫酒後駕駛。

世界各地對酒後駕駛有唔同嘅定義。

## 各地標準
### 歐洲
*阿爾巴尼亞：0.1 mg/ml
*奧地利：0.05%或0.01%（攞到駕駛執照少過兩年或者揸超過7.5噸重型車）
*白俄羅斯：0.5 mg/ml
*比利時：0.5 mg/ml
*波斯尼亞-黑塞哥維那：0.05%
*保加利亞：0.05%
*克羅地亞：0
*捷克：0
*丹麥：0.5 mg/l，超過0.8 mg/l就收監
*愛沙尼亞：0.2 mg/ml
*法國：0.5 mg/ml
*芬蘭：0.5 mg/ml，0.12%（嚴重者）
*德國：0.5 mg/ml，0（商業載客司機）；0.11%（嚴重者）
*直布羅陀：0.5 ml 
*希臘: 0.5 mg/ml，0.02%（攞到駕駛執照少過兩年或巴士司機）
*匈牙利：0
*冰島：0.5 mg/ml
*愛爾蘭：0.8 mg/ml
*意大利：0.5 mg/ml
*拉脫維亞：0.05%，0.02%（攞到駕駛執照少過兩年或職業司機）
*列支敦士登：0.08%
*立陶宛：0.4 mg/ml
*盧森堡：0.5 mg/ml since 2007
*馬耳他：0.8 mg/ml
*荷蘭: 0.5 mg/ml，0.02%（攞到駕駛執照少過五年）
*挪威：0.2 mg/ml
*波蘭：0.2 mg/ml
*葡萄牙：0.5 mg/ml
*摩爾多瓦：0.3 mg/ml
*羅馬尼亞：0
*俄羅斯：0.2-0.5 mg/ml
*塞爾維亞：0.05%
*斯洛伐克：0
*斯洛文尼亞：0.24 mg/ml，0（攞到駕駛執照少過兩年或職業司機）
*西班牙：0.05% ，0.03%（攞到駕駛執照少過兩年、揸3.5噸以上貨車或9座位或以上載客車）
*瑞典：0.02%（最多6個月監禁），0.10%（最多兩年監禁）
*瑞士：0.5 mg/ml
*土耳其：0.5 mg/ml
*烏克蘭：0
*英國：0.8 mg/ml

### 美洲
*阿根廷：0.05%
*伯利茲：0.08%
*玻利維亞：0.07%
*巴西：0.06%
*加拿大：0.08%
*智利：0.049%
*哥倫比亞：0.04%
*哥斯達黎加：0.049%
*古巴：0 
*多明尼加共和國：未知（專業司機0.05%）
*厄瓜多爾：0.07%
*薩爾瓦多：0.05% 
*危地馬拉：0.08%
*圭亞那：0.01%
*洪都拉斯：0.07%
*牙買加：0.035%
*墨西哥：0.08%
*尼加拉瓜：0.08%
*巴拿馬：0
*巴拉圭：0.08%
*秘魯：0.045%
*蘇里南：0.08%
*美國：0.08%
*烏拉圭：0.08%
*委內瑞拉：0.05%

### 非洲
*阿爾及利亞：0.01%
*貝寧：0.05%
*維德角：0.08%
*中非共和國：0.08%
*科摩羅：無限制
*剛果：無限制
*赤道畿內亞：0
*厄立特里亞：0
*埃塞俄比亞：無限制
*甘比亞：0
*加納：0.08%
*畿內亞：0
*畿內亞比紹：0.05%
*肯雅：0.08%
*馬拉維：0
*毛里裘斯：0.05%
*納米比亞：0.05%
*尼日爾：0.08%
*尼日利亞：0
*塞舌爾：0.08%
*南非：0.05%，職業司機0.02%（3.5噸以上貨車，以及載客賺錢嘅車）
*多哥：無限制
*烏干達：0.08%
*坦桑尼亞：0.05%
*贊比亞：0.08%

### 高加索
*亞美尼亞：0
*阿塞拜疆：0
*格魯吉亞：0.03%

### 中東
*埃及：0.05%
*伊朗：無，因為酒精飲品唔合法
*以色列：0.05%
*約旦：0
*科威特：無，因為酒精飲品唔合法 
*沙特阿拉伯：無，因為酒精飲品唔合法

### 東亞
*中國大陸：100毫升多過20毫克：罰款200-500人民幣，吊銷1-3個月車牌；100毫升多過80毫克：入獄15日、吊銷3-6個月車牌及500-2000人民幣罰款）。
*香港：0.05%（或每100毫升呼氣量內含22微克酒精，又或每100毫升尿液內含67毫克酒精）。如果駕駛者酒精含量超過法定標準，當事人最高可被罰款25000港元、監禁3年、停牌三個月、被記10分違例駕駛記分，以及強制修讀一個駕駛改進課程。再犯更可被停牌至少兩年。如果因為醉駕引致他人死亡，會被改控危險駕駛引致他人死亡，可被判10年監禁。
*澳門：任何人喺公共道路上揸車而其佢每公升血液中酒精含量1.2克或以上，如果其他法律規定無訂定較重處罰，就判處最高一年監禁及停牌一年至三年。
*日本：0.15 mg 或等效嘅0.03%（提供車輛畀醉駕者，或者係同搭醉駕者揸嘅車，亦有可能導致刑責）
*中華民國（台灣）：0.05%（0.05%以上未滿0.11%者罰15,000至60,000新台幣，停牌一年；超過0.11%以上停牌一年，並依公共危險罪移送法辦，最重可判處一年以下有期徒刑，肇事而要負刑責，加重刑罰一半。），導致重傷或死亡，終身停牌。
*韓國：0.05%

### 西太平洋
*法屬波利尼西亞：0.05%
*密克羅尼西亞聯邦：0.05%
*紐西蘭：0.03%（駕駛超過20年：0.08%）
*帛琉：0.01%

### 中亞
*吉爾吉斯：0.05%
*蒙古國：0.02%
*土庫曼：0.033%

### 南亞
*巴基斯坦：無，酒精飲品喺巴基斯坦唔畀賣
*印度：0.03%
*尼泊爾：冇相關法例
*斯里蘭卡：0.06%

### 東南亞
*柬埔寨：0.05%
*老撾：無限制
*馬來西亞：0.08%
*菲律賓：0.05%
*新加坡：0.08%
*泰國：0.05%
*印尼：無限制

## 參考
*roadsafety.qld.gov.au
*thinkroadsafety.gov.uk
*ltsa.govt.nz


## 睇埋
* 血液酒精濃度
* 香港公眾人物醉酒駕駛事件一覽
* 交通意外

## 出面網頁
* Break the Law, Pay the Price, Ontario Ministry of Transportation website educating drivers on the consequences of being caught driving impaired in the province
* A Consequence of Drinking and Driving (Private Outreach Effort by a Convicted Drunken Driver Serving Prison Time For Murder)
* Campaign Against Drinking and Driving (UK organisation)
* Responsibility in DUI Laws (Considers .08 BAC limit too low. Seeks to lessen penalties)
* DUI Glossary
兆康站 (輕鐵)

**兆康站**（；）係港鐵一車站，喺屯門河西面，兆康苑東面，代號100，屬於單程車票第3收費區。

## 車站結構

### 車站月台
*除咗只係做總站嘅車站外，月台數目最多，一共6個（其中2個而家係備用月台，冇輕鐵路綫停靠）
*每個月台長大約40米，可以同時停泊2架輕鐵單卡。
*2號月台則長大約60米，可以同時停泊3架輕鐵單卡。
*兆康站有最多相鄰嘅車站：藍地、麒麟、青松、屯門醫院、鳳地

### 車站周邊
*兆康苑
*疊茵庭
*清涼法苑
*兆康站
*嶺南大學
*富泰邨
*兆康公共運輸交匯處（南）
*兆康公共運輸交匯處（北）

### 鄰接車站

## 接駁交通
*港鐵：
**兆康站（八達通轉乘優惠）
*港鐵巴士：
**K51 - 富泰 ↔ 大欖
**K58 - 富泰 ↔ 青山灣

## 歷史
喺九廣西鐵（而家嘅屯馬綫）兆康站工程期間，1號月台同埋2號月台暫時封閉、並喺較北位置興建臨時車站。

九廣西鐵啟用之後，該站係九廣西鐵同輕鐵嘅轉車站，地位更加重要。該站一共有3條輕鐵路線做終點站。而喺九廣西鐵通車後，原本響三角形月台中間嘅輕鐵客務中心，搬咗入九廣西鐵兆康站裏面。

## 利用狀況
未起好九廣西鐵之前，兆康站已經係輕鐵嘅一個主要車站（三角形車站，共有6個月台），因為該站近住大型居屋屋苑兆康苑，客流量算係各輕鐵站之冠。加上嗰到係輕鐵由屯門往來元朗嘅要道，故此所有來往屯門同元朗之間嘅列車都需要途經本站，所以本站嘅車站覆蓋率係輕鐵系統中最高，達61個。

## 上一站‧下一站
屯門站 (輕鐵)

**屯門站**係香港嘅車站之一，屬於單程車票第2收費區，一共有2個月台，喺杯渡路、河傍街交界，屯門公園北面。呢個站為屯門站同埋週邊地區居民提供服務，亦都接駁。

## 車站結構

### 車站月台
*係少數架空嘅輕鐵車站之一。
*月台最長嘅車站之一（長約80米。另一個係天水圍站），2個月台都可以同時停泊4架輕鐵單卡。
*係唯一建喺河道（屯門河）上面嘅輕鐵車站。
*冇任何過路設施（平交道）嘅輕鐵車站，乘客橫過對面月台需要「先落後上」。

### 車站周邊
*屯門站
*新墟
*青山天主教小學
*屯門公園

### 鄰接車站

## 接駁交通
;鐵路
*港鐵：
**屯門站（八達通轉乘優惠）
;巴士
*港鐵巴士：
**K58 - 富泰 ↔ 青山灣（只在平日繁忙時間提供服務）（八達通免費轉乘優惠）
**506 - 屯門碼頭 ↺ 兆麟苑（循環線）（八達通免費轉乘優惠）

## 歷史

呢個站代替因路軌架空工程而拆咗起喺地面嘅「**新發站**」，車站編號亦由新發站嘅290改做295，同時因新發邨喺2002年拆晒同埋屯門站啟用而由2003年8月1號起改名。

## 上一站‧下一站
石澳道

**石澳道**（）係連接大潭道，通去赤柱、石澳同埋柴灣嘅唯一行車道路，喺香港島南區石澳半島嘅山腰。

石澳道原來係一條山路，通往石澳海灘、石礦場、又經大浪灣道分支到大浪灣海灘等。石澳道可以睇到好多香港自然景色同埋植物，好似紅山半島、大潭灣、石澳灣、藍塘海峽等。石澳道係揸車得閒拍拖同遊車河嘅好地方。

## 睇埋
*香港保衛戰
*司徒拔
*大潭道
*港島徑
*鶴咀半島
*大風坳 (鶴咀)

## 交通
*石澳巴士總站：新巴9號線
愛德華八世

**愛德華八世**（Edward VIII of the United Kingdom，），全名**愛德華·亞厘畢·基斯頓·佐治·安德魯·博德·大衛**（Edward Albert Christian George Andrew Patrick David），係英國同英屬海外各自治領嘅國王同埋印度皇帝，1936年1月20號繼位，同年12月11號退位，做咗唔夠一年。愛德華係唯一一個自願退位嘅英國君主。

1937年佢被封為**溫莎公爵**。

## 名號
愛德華八世嘅全名**愛德華‧阿爾拔‧基斯旬‧佐治‧安德魯‧博德‧大衛**（**Edward Albert Christian George Andrew Patrick David**），包含阿爺愛德華七世、阿公基斯頓九世（丹麥國王）、老頭嘅名同埋英格蘭（聖佐治）、蘇格蘭（聖安德魯）、愛爾蘭（聖博德）、威爾斯（聖大衛）嘅守護聖者名。

繼位前，佢係羅撒西公爵、康和公爵及威爾斯親王殿下（又叫威爾斯太子）。

在位期間，佢嘅全稱係聯合王國國王、英屬海外各自治領土國王同埋印度皇帝。

退位後佢畀細佬佐治六世封為溫莎公爵。

## 早年生活
愛德華生於舒梨郡里士滿嘅帕拉底歐式白色木屋。佢老頭係約克公爵佐治王子（後來佐治五世），係愛德華七世僅存嘅仔。佢阿媽係約克公爵夫人（後來嘅瑪麗王后）。作為維多利亞女王嘅長曾孫，一出世愛德華就係約克 愛德華王子殿下。佢嘅屋企人叫佢全名最後一個字「大衛」。

## 威爾斯親王
1910年5月6號佢阿爸繼位，佢自動成為康沃爾公爵、羅撒西公爵、卡利克伯爵、仁弗魯男爵、蘇格蘭外島勛爵同埋蘇格蘭嘅大管家。1910年6月2號佢又被封為威爾斯親王同埋賈斯特伯爵。喺威爾士政治人大衛‧萊特‧佐治嘅主張下，1911年受封儀式喺加納封堡正式舉行。嗰次係中世紀以來首次真正喺威爾斯舉行嘅名銜受封儀式。

## 軍旅生活
第一次世界大戰期間，愛德華一到服役年齡最低要求，隨即話有興趣參軍。佢獲批准入伍，同英國護衛隊一齊服役。雖然愛德華話願意上前線做嘢，但英國政府唔畀，怕王位繼承人受傷。即使係噉，愛德華見識過戰壕戰嘅可怕，又盡佢所能探望前線。雖然佢嘅角色非常有限，但就令佢受到士兵嘅愛戴。

## 愛情生活
1928年，佐治五世畀咗愛德華鄰近伯克郡桑寧代爾嘅Fort Belvedere作為住宅。此後愛德華開始同一啲已婚女子發生戀情，包括弗麗達‧達德利‧沃德、佛奈斯侯爵夫人及華里絲‧辛普森。辛普森夫人結過兩次婚，當時重有老公恩尼斯特‧辛普森。

愛德華同辛普森夫人嘅關係令佢同阿爸佐治五世關係惡化。愛德華嘅父母都唔接受辛普森夫人，佢細佬阿爾拔王子極力慫恿愛德華另覓佳配，最有影響力嘅英國國教教會亦表示反對，但愛德華同辛普森夫人嘅關係始終不變。

## 繼位
1936年1月20號佢父王佐治五世駕崩，愛德華繼任英國國王，成為愛德華八世。

## 退位

1936年11月16號，愛德華同首相史丹尼‧鮑德溫喺Fort Belvedere見面，講出佢想同辛普森夫人結婚嘅諗法。當時首相畀愛德華三個選擇︰

# 取消結婚嘅諗法（好明顯，愛德華唔會放棄辛普森夫人）
# 迎娶辛普森，違抗首相意願（政府好有可能會投降，但會引起憲法風波）
# 退位（**愛德華嘅選擇**）

最後佢喺1936年12月10號簽署退位信，12月11號英國國會批准，愛德華八世正式退位，由佢細佬阿爾拔王子繼承，是為佐治六世。

## 溫莎公爵
1937年3月8號佐治六世為佢阿哥、前國王創立咗一個名銜──溫莎公爵。

同年6月3號溫莎公爵同華里絲‧辛普森喺法國舉行私人婚禮，英國王室成員一個都冇現身。婚禮剩低嘅一塊蛋糕喺1998年2月一個拍賣會度以29900美元成交，係至今最貴嘅蛋糕。

1937年，溫莎公爵伉儷去到德國做納粹首領阿道夫‧希特拉嘅私人訪客。其後佢哋去法國定居。1940年8月18號，溫莎公爵俾英國政府派到巴哈馬出任殖民地總督，直至1945年7月28號。

近年來，美國聯邦調查局解密嘅資料顯示，二戰前同埋期間，溫莎公爵伉儷都贊同法西斯主義。喺二戰之後亦都發表過類似言論。英國同德國開戰前四個月，佢直頭叫英國人唔好反抗。

溫莎公爵伉儷冇仔女。溫莎公爵1972年因喉癌死喺巴黎，終年77。

## 名譽博士
* 香港大學名譽法學博士（1922年）

## 睇埋
* 太子道

## 參考

* 溫莎公爵自傳*A King's Story*（1951年）
* 公爵夫人的書*The Heart has its Reasons*（1956年）
李小龍

**李小龍**（**Bruce Lee**，），原名**李振藩**，乳名細鳳，係香港武打演員，始創截拳道，係佢將 Chinese Kung Fu（中國功夫）一詞介紹畀全世界。

## 家
李小龍喺美國三藩市出世。祖籍廣東順德，鄉下喺均安鎮。老豆係粵劇丑角李海泉，阿媽係商人何甘棠個女 Grace 何愛榆，亦都係香港人。

李小龍有一仔一女，個仔係李國豪，個女係李香凝。

## 事業
李小龍喺1941年返香港，1949年起先後讀過德信學校、喇沙書院同埋聖芳濟書院。佢喺1946年到1959年做童星，拍咗幾十套粵語片，包括《細路祥》同埋《人海孤鴻》。 

李小龍16歲時拜葉問為師學詠春。除此之外，佢重練過洪拳、白鶴拳、譚腿、少林拳、戳腳、節拳等等。1957年佢奪得香港校際拳擊比賽少年組冠軍。1959年5月去咗美國西雅圖嘅華盛頓大學讀哲學同心理學。響美國嗰陣，佢仍然進修緊武藝，除咗傳統中國武術之外，重研究西洋武術，正式確立咗佢嘅武道哲學「截拳道」。 

1964年佢出席咗美國加州長堤國際空手道錦標賽（Long Beach Karate Tournament）。響嗰度佢被電視劇《蝙蝠俠》製作人威廉多茲爾（William Dozier）賞識，邀請試鏡。結果喺1966年4月30號，李小龍同美國廣播公司簽咗30集電視劇《青蜂俠》嘅演出合約，飾演配角「加藤」（Kato），但只能夠播出一季共 26 集。其後佢以加藤角色演出咗三集《蝙蝠俠》，同埋喺《無敵鐵探長》（Ironside）同《新娘駕到》（Here Come the Brides）中客串。 

由於佢唔願意只係響《青蜂俠》扮特技人，決定返香港拍電影，同電影人鄒文懷合作拍攝咗五部電影：《唐山大兄》、《精武門》、《猛龍過江》、《龍爭虎鬥》、《死亡遊戲》。當時香港電影經過咗六十年代最高峰之後，票房一直慘淡，李小龍嘅戲為香港電影重新注入活力，重令到功夫片成為港產片嘅主流。佢嘅戲影響重遍及全球，全球包括香港在內，都掀起咗一陣「李小龍熱」。

## 死
1973年7月20號李小龍喺佢女性朋友屋企死咗。當時李小龍計劃同鄒文懷約見澳洲演員傾談演出《死亡遊戲》嘅事，但到咗晚黑十點，佢俾人發現死喺九龍塘筆架山一個單位入面。

據當時檢驗報告顯示：李小龍全身最有問題嘅部份凈得胃一個。佢嘅胃入面含有好似大麻咁嘅物質，但係分量好少，冇致命性。因此由香港政府發出嘅死亡證上，只係寫住「死因不明」。由於發生得太過突然，香港政府進行咗死因聆訊，最後確定李小龍死因係「服用含有過敏成分嘅止痛藥，而引發咗急性腦水腫」。

但佢嘅死因到而家始終係一個謎。尤其係唔少人猜測李小龍在生嗰陣係咪服食過啲違禁藥物練功。而比較合理嘅講法，就係話李小龍個腦本身有隱性疾病，到佢死嗰陣突然間病發。

另外有一個講法係：有人話佢係俾日本空手道嘅人害死，係因為過度使用一個練身體嘅機器。而推銷呢個機器畀李小龍背後嘅人綽號就叫做「黑熊•謙」。傳說就係佢同幾位日本空手道家合作害死李小龍。但係呢個都只係流傳嘅消息，目前冇證據證明呢件事嘅真相。

## 影響
李小龍係香港電影史上一個最具影響力嘅人物，尤其係佢以功夫武打片挽救咗當時瀕臨玩完嘅港產片，重開創咗華人打入荷里活嘅先河。喺呢一點上，華人演員入面，都暫時重未有其他人可以好似李小龍咁，影響全球之外，重風靡咗好幾十年。

佢嘅電影使出嘅都係真功夫，而佢所施展嘅就係「截拳道」，係李小龍集各家大成而自創嘅。

李小龍一生共拍咗五部功夫片。雖然只得五部，但呢五部戲就刺激咗動作片響香港嘅發展。動作片喺港產片全盛期係最賣座嘅一類，捧紅咗唔少動作巨星，好似有成龍、洪金寶、李連杰、甄子丹等等。其中成龍重話：「冇李小龍就冇我。」

為咗紀念李小龍，香港星光大道同沙田嘅香港文化博物館都有李小龍像，其中沙田嘅李小龍像會展覽五年，之後會搬去將來起好嘅李小龍永久紀念館。

## 參考

## 連出去

* 李小龍會
* 
* 
* 
*
貓頭鷹

，係（學名 *Strigiformes*），係鳥綱中嘅一個目。有超過130種。響所有大洲（南極洲除外）都有。大部分種係夜行食肉動物，而其身體特徵同生態配合得好啱。

## 鴞形目特徵

本目鳥類嘅大細差好遠，大隻例如鵰鴞體長去到 90 cm，細嘅例如東方角鴞體長唔到 20 厘米。

本目鳥類頭大，嘴短而粗，嘴尖成鉤狀。兩隻眼向前，眼同個頭嘅比例相對大，係本目鳥類共有，同其他鳥類嘅區，頭部正面嘅羽毛排列成面盤，部分種類具有耳仔壯羽毛。對眼，面盤同耳仔嘅分佈同貓好相似，本目鳥類俗稱貓頭鷹。

本目鳥類嘅耳窿喺頭嘅兩側，分佈同形狀都唔對稱，有利佢哋係黑麻麻嘅還景準確確定聲音嘅來源。

本目鳥類瞳孔大，多啲光入眼，視網膜中視桿細胞（只有一種視覺色素，即視紫紅質可以分辨明暗，唔識分辨細節同顏色）非常之多，冇視錐細胞（喺強光刺激下，有三種視覺色素，能分辨細節同顏色），以至眼內成圓柱狀（而唔係球狀），對弱光亦好敏感，適合夜間活動。

長耳鴞嘅耳孔由於柱狀嘅眼球有堅硬鞏膜環支撐住，所以眼睛並唔可以向唔同方向轉動，要望唔同方向嗰陣，需要轉動整個頭部。亦因此本目嘅鳥有著靈活嘅頸骨，頸部可旋轉270度。另外，眼中有3張眼瞼，上眼瞼會響眨眼時放下，下眼瞼會響睡覺時蓋上，而中眼瞼係一線狀組織，會響眼面上下移動清潔眼面。同其他雀鳥唔同嘅另一地方，係佢哋雙眼向前，視區重疊，可因此分辨到距離。本目雀鳥翼嘅形狀不一，一般較短圓，初級飛羽11枚，次級飛羽缺第五枚，尾短圓，尾羽12枚，部分種類10枚。

領角鴞快要蓋上嘅上下眼瞼。本目鳥類腿強健有力，爪強銳內彎，部分種類例如鵰鴞，成隻腳部均被羽，外觀極其強悍。本目鳥類趾形均為轉趾足，即第四趾可以前後轉動。

長耳鴞嘅全身羽毛柔軟輕鬆，羽色大多數為啞暗嘅棕褐灰色，柔軟嘅羽毛有消音嘅作用，令本目鳥類飛行起來迅速而安靜，加上啞暗的羽色，非常適合夜間活動。

## 鴞形目鳥類嘅進化
呢個目嘅化石資料始終有限，可能源自始新世嘅原鴞科鳥類，現已絕種；響法國中新世地層，就曾發現過草鴞屬鳥類嘅化石；德國嘅中新世地層，就發現到角鴞屬嘅化石；法國嘅下漸新世地層發現鵰鴞屬同耳鴞屬嘅化石；德國同北美洲嘅中新世地層發現林鴞屬化石；而中國無鴞形目鳥類化石出土。

## 鴞形目習性

貓頭鷹晚上大多數喺樹上休息，部分種類住喺岩石間同草地上。

本目鳥類絕大多數係夜行性動物，晝伏夜出，白天隱匿響樹叢岩穴或者屋檐中唔易見到，但也有部分種類例如斑頭鵂鶹、縱紋腹小鴞同鵰鴞等白天亦不甘寂寞，常外出活動；一貫夜行嘅種類，一旦嘅白天活動，常飛行顛簸不定好似啲人喝醉酒咁。

本目鳥類鳴聲多變，嘶啞刺耳者有，悅耳如樂音者亦有。

本目鳥類均以動物為食，食物包括昆蟲、蚯蚓、青蛙、蜥蜴、雀鳥同細隻嘅哺乳動物等。體形較大隻嘅鴞類例如鵰鴞、雪鴞多以中小型哺乳動物如鼠類兔類為食，體形較小嘅鴞類如紅角鴞則以昆蟲為食；亦有部分種類如漁鴞屬嘅雀鳥，以魚類等水生動物為食。本目鳥類常將獵物成隻吞落肚，等消化後再將唔能夠吸收嘅皮毛骨頭幾丁質等雜物混成團狀吐出嚟，稱為**唾餘**，通常通過分析唾餘中嘅殘骸可以準確地瞭解一種鴞類嘅食性。中國古人好早就觀察到呢這一個現象，但錯誤咁認為唾餘係鴞類吞噬父母後吐出嘅骸骨，因而認為鴞係一種不孝之鳥。大隻嘅貓頭鷹有時重會捕食其他細隻屬嘅貓頭鷹。特別係對於雕鴞，灰林鴞同長耳鴞係不可忽視嘅食物來源。

## 鴞形目繁殖

本目鳥類通常一雄一雌配對，但個別種類（如鬼鴞）嘅配對係一雄多雌或一雌多雄。本目鳥類嘅繁殖一般從3月至5～6月，有啲種類較早，1月就已經開始繁殖。除咗個別種類之外，本目鳥類喺繁殖過程中唔會築巢，而係利用樹洞、岩穴或其他雀鳥合適嘅棄巢孵卵育雛。

本目鳥類一窩產卵數量不定，體形較大者產卵較少，而體形較小嘅種類產卵通常較多。孵化期約一月左右。孵卵一般僅由雌鳥完成，育雛則雄雌共同承擔。本目鳥類均為完成雛，孵化後體被絨羽，耳目緊閉。鴞類產卵孵卵周期較長，喺同一個巢內由於產卵時間和孵化時間嘅差異，雛鳥體形大小常有巨大嘅差異，個別種類如雪鴞喺食物蕭條的年景會出現較大雛鳥殘食幼小雛鳥嘅現象，但呢種現象並唔普遍。

本目鳥類壽命較短，例如倉鴞壽命僅16個月，只有少數鳥類能夠達到9年壽命。

## 歐洲貓頭鷹種

歐洲大陸有13種貓頭鷹，但係大多數住喺亞洲同北美洲。因此佢哋有唔同嘅活動空間，並且同棲息環境相適應。

喺北歐生存嘅雪鴞，同其他貓頭鷹種相比，和猛鴞，鬼梟同烏林梟一樣，雪鴞係被迫往得最北遷移嘅貓頭鷹種。雕鴞係歐洲最大嘅貓頭鷹種，數量喺長達百年嘅人類獵殺後逐步回升。長耳鴞，短耳鴞同灰林鴞呢啲常見嘅貓頭鷹都屬於佢嘅獵物。

最為人所識嘅可能就係倉鴞，因為佢非常鍾意喺人類墾殖（或居住）嘅地方活動。歐洲最細嘅貓頭鷹當屬花頭鵂鶹。大啲啲嘅係紅角梟同縱紋腹小鴞。

## 繁殖動向
喺香港，海洋公園有養貓頭鷹，而香港濕地公園裏面亦有一啲人工鳥巢，有貓頭鷹繁殖嘅記錄。

## 睇埋
* 香港鳥類
* Duolingo
何甘棠

**何甘棠**（），係怡和洋行嘅買辦，亦係香港望族何東家族嘅成員，香港富商何東個同母異父細佬，佢生父係華人。

何甘棠係香港聖約翰救傷隊嘅創辦人，同阿哥何東一樣曾經做過東華三院主席。

香港華民政務司何世威係何甘棠第四個仔。國際巨星李小龍係何甘棠個外孫。粵劇名伶李海泉係何甘棠個女婿。

澳門賭王何鴻燊係何甘棠嘅侄孫。

香港中環半山區衛城道7號豪宅甘棠第係佢屋企，而家做咗香港歷史博物館嘅分館，叫做孫中山紀念館。

1950年1月14號，何甘棠瓜老襯。

## 睇埋
*何東家族

## 出面資料
;網頁
* 成報：韋基舜感嘆香港政府錯配歷史，曾經同古物古蹟辦事處喺報章上筆戰。
* 文匯報：丁新豹介紹何甘棠與外孫有淵源
;文獻
*香港聖約翰救護機構：《聖約翰通訊》2004年9月號第六期
類:東華三院主席
陳德霖

**陳德霖**（**Norman Chan Tak-lam**，）係前任香港金融管理局總裁（金融管理專員）同埋前任香港特別行政區行政長官辦公室主任。

## 簡歷
陳德霖中學喺皇仁書院畢業，大學喺香港中文大學社會學系畢業，獲社會科學學士，之後喺1976年加入香港政府政務職系。

1991年，陳德霖出任香港外匯基金管理局副局長（貨幣管理）。1993年香港金融管理局成立嗰陣，陳德霖出任助理總裁，喺1996年晉升為副總裁；佢喺12年任期之內推動咗多項重要嘅金融政策同項目，包括發展香港金融基建、引入人民幣銀行業務到香港，同埋促進亞洲中央銀行區域金融合作。

1998年亞洲金融風暴，佢喺香港政府為咗穩定金融體系而作出嘅入市行動嘅過程之中擔任重要角色。

2005年12月至2007年6月，佢出任渣打銀行亞洲區副主席。2007年7月獲得委任為香港行政長官辦公室主任。2006年，陳德霖創立咗智經研究中心。

2009年7月17號，財政司司長曾俊華公布陳德霖由2009年10月1號開始接替任志剛出任香港金融管理局總裁，合約為期5年。2014年3月20號，政府公布陳德霖續任香港金融管理局總裁，合約為期5年，2014年10月1號生效。

2019年7月25號，財政司司長陳茂波宣佈委任余偉文接替退休嘅陳德霖做香港金融管理局總裁，10月1號生效。

## 個人榮譽
* 太平紳士（1993年）
* 銀紫荊星章（1999年）
* 香港中文大學榮譽院士（2003年）
* 太平紳士（2007年）
* 太平紳士（2009年）
* 金紫荊星章（2012年）
* 香港中文大學傑出校友（2019年10月）
* 香港城市大學榮譽工商管理學博士（2020年）
* 嶺南大學榮譽工商管理學博士（2021年）

## 攷

## 出面網頁

* 
* 

類:前香港政府官員
類:嶺南大學 (香港) 榮譽博士
類:香港城市大學榮譽博士
類:香港中文大學榮譽院士
副局長同政治助理

**副局長**同**政治助理**係香港政府喺2008年開嘅高級公務員職位，主要協助局長負責幕僚工作。

副局長低政府決策局嘅局長一級，政治助理低副局長一級；唔論學歷、年紀同年資，淨睇能力，不過要放棄外國護照。

## 一覽
2008年到2022年6月，政務司、財政司冇副司長；律政司冇副司長同政治助理。2022年7月開始，三司旗下都開設副司長同政治助理嘅職位，但副司長歸類做「主要官員」（由行政長官揀而唔係由司長揀），而且副司長都有自己嘅政治助理。

2008年到依家，公務員事務局冇副局長同政治助理。

#### 副局長

#### 政治助理

## 參考


* 議員質疑蘇錦樑雙重效忠 副局長遭圍攻促棄加籍，太陽報 (香港)，2008-05-24
乳名

**乳名**（讀：Yue⁵ Meng²）係啲人細細個，孲𤘅咁大個時用嘅，非正式嘅名。一般由佢嘅老豆老母呀爺呀嫲幫佢改嘅。

「乳」係奶咁解，即係個人重食緊奶嗰時嘅名。
李國豪

**李國豪**（**Brandon Lee**，）係美籍唐人演員。

## 屋企
李國豪祖籍廣東順德，喺美國加州出世，係國際巨星李小龍個仔，有一個妹李香凝。

## 死
李國豪1993年拍緊《烏鴉》嗰陣，發生工業意外，28 歲俾人槍殺，死因係道具槍走火。

李國豪嘅遺體埋喺佢老豆李小龍隔籬。

## 作品
* 1986年：《龍在江湖》
* 1989年：《殺戮都市》
* 1992年：《豪氣威龍》
* 1992年：《魔鬼命令》
* 1993年：《龍霸天下》
* 1994年：《烏鴉》

## 攷

## 出面網頁
* 小龍影視—李小龍家族傳奇之李國豪篇（記錄片）
Smart Fortwo

**Smart Fortwo**，係德國公司 Smart 牌子出品嘅城市私家車型號，只得2人座位，車身特別短，一個標準泊車車位可以停泊到三架Smart Fortwo車仔。


Image:Smart Fortwo II Cabrio.JPG
Image:Joeys smart.jpg
Image:Smart.city.coupe.unionflag.arp.jpg


Image:Smart fortwo 1.JPG
Image:Smart Fortwo (w450).jpg
Image:Smart fortwo.jpg
威爾斯親王

:*呢度講嘅係聯合王國嘅一個封號；如果你想揾第啲意思，請睇[[威爾斯親王 (搞清楚)]]。*

**威爾斯親王**（威爾斯文：）係英國嘅一個封號，傳統上封畀男性儲君。現任嘅威爾斯親王係威廉。

## 史
威爾斯親王原先係威爾斯親王國嘅國王銜頭，源自羅馬時期嘅一個稱號「不列顛之王」。5世紀之後，羅馬人離開不列顛，令盎格魯-撒遜人乘虛而入，攻佔不列顛，不列顛文化分裂，形成唔同族群，其中最大嘅就係威爾斯。響後羅馬時期，唔同人響威爾斯建立咗好多王國，其中最為強大嘅國王會畀叫做「不列顛之王」。

而「威爾斯親王」呢個封號第一次出現係響1137年，由威爾斯親王國統治者格魯菲德·阿頗·卡南（Gruffudd ap Cynan）持有。自此之後，威爾斯親王國嘅統治者都會自稱為「威爾斯親王」。盧埃林大帝時期，威爾斯親王國遂漸形成同統一。盧埃林·阿頗·格魯菲德（Llywelyn ap Gruffydd）係最後一位被承認嘅威爾斯親王國統治者，佢響1282年嘅Orewin Bridge之戰陣亡後，威爾斯四分五裂，最終響1301年被愛德華一世征服。而最後一位自稱「威爾斯親王」嘅歐文·格林杜爾（Owain Glyndŵr）響1412年失蹤後，「威爾斯親王」正式成為屬於英格蘭嘅封號。

愛德華一世響征服威爾斯後，將「威爾斯親王」呢個封號封畀自己個仔加拿分嘅愛德華，而加拿分嘅愛德華成為第一位英倫嘅威爾斯親王。自此之後，英王都會封自己嘅皇位繼承人做「威爾斯親王」，久而久之就成為英國皇儲嘅同義詞。但「威爾斯親王」並唔係皇儲自動擁有，而需要在生嘅英王正式冊封先至可以擁有，而且係男性先至有，女性冇份，例如英女王伊利沙伯二世，登基前雖然係英國皇儲，但並未獲得「威爾斯親王」。

威爾斯親王嘅老婆通常叫威爾斯王妃。例外就係卡米拉，因為「威爾斯王妃」畀人普遍認為屬於已經過身嘅戴安娜，因此身為查理斯第二任老婆嘅卡米拉雖然擁有威爾斯王妃嘅稱號，但出席公眾場合嗰陣只會用「康和公爵夫人」呢個名號。

## 歷任威爾斯親王

### 威爾斯
「威爾斯親王」封號響呢個時期由威爾斯親王國嘅統治者持有。

響盧埃林·阿頗·格魯菲德同達菲德·阿頗·格魯菲德先後戰死之後，威爾斯親王國被英王愛德華一世征服，但之後亦陸續有人自立為威爾斯統治者，宣稱自己先至係「威爾斯親王」。下面嘅表就係講緊自稱為親王嘅人，跟自稱嘅時期嚟排。

### 英格蘭
澎湖跨海大橋

**澎湖跨海大橋**係澎湖列島一座橋，響1970年竣工，越吼門水道，駁埋白沙同埋西嶼兩島，總長2,494米。路面闊13米。

1996年大橋擴建咗。依家佢係澎湖縣出名嘅觀光景點之一。

## 出面網頁
*交通部公路總局第三區養護工程處
*澎湖風光

類:臺灣嘅橋
類:西嶼鄉
李世民

**李世民**（）係大唐第二任皇帝，係李淵個仔。佢做皇帝年間，年號貞觀。

響玄武門之變之後，亞爸李淵退位，李世民做咗皇帝。佢治下國勢大盛，後人稱貞觀之治。死後廟號太宗，所以又叫**唐太宗**。死後傳位畀九仔李治。

## 生平
李世民喺598年出世，當時係隋朝。嗰陣時李家已經係貴族。617年李家開始出兵反隋朝。後來李家成功攻入長安建立咗大唐，亞爸李淵做皇帝，李世民就做咗秦王。之後李世民成日都出征，終於收服咗地方上其他勢力。

李世民做咗秦王嗰陣，阿哥李建成同細佬李元吉唔妥李世民，武德九年六月初四庚子日（626年6月11日），李世民就設下玄武門之變殺咗阿哥同細佬，重逼咗亞爸李淵退位。結果李世民就成為唐太宗，改元貞觀。

喺李世民治理下大唐國勢大盛，四方外族個個都稱唐太宗為**天可汗**，而對內就人人都豐衣足食，甚至連夜晚黑都可以唔使閂門。後人稱貞觀之治。

李世民喺649年死，享年50歲，死後初謚文皇帝，經歷李治（佢個仔）、李隆基（佢嘅曾孫）時代，累加謚號叫做**文武大聖大廣孝皇帝**。

## 屋企
### 皇后
*長孫皇后

### 妃嬪
*韋貴妃
*楊貴妃
*燕德妃
*鄭賢妃 
*徐賢妃
*陰妃
*楊妃
*楊婕妤
*蕭美人
*崔才人
*蕭才人
*武才人（武則天）
*王氏

### 仔女
#### 仔
*恒山愍王李承乾
*楚王李寬
*吳王李恪
*濮恭王李泰
*李祐
*蜀悼王李愔
*蔣王李惲
*越敬王李貞
*晉王李治（即唐高宗）
*紀王李慎
*江殤王李囂
*代王李簡
*趙王李福
*曹恭王李明

#### 女
*襄城公主
*汝南公主
*南平公主
*遂安公主
*長樂公主 
*豫章公主
*高陽公主
*金山公主
*晉陽公主
*常山公主
*新城公主

## 出面網頁

* 唐朝書家——李世民
* 沉醉唐風——唐朝歷史文化專站
高祖

**高祖**可以係：

* 太爺，即係阿爺個老豆。
* 皇帝嘅廟號，多數係開國皇帝先用：
** 漢高祖劉邦，西漢開國皇帝
** 魏高祖文皇帝曹丕，三國時代魏國開國皇帝
集體談判權

**集體談判權**係一種政治權力，佢增強工人同資本家談判時候討價還價嘅話事權。

## 理念
### 正方觀點
爭取集體談判權嘅人認為，喺否定集體談判權嘅環境，工人同資方談判未必個個都有實力，例如佢要求最低工資、最高工時，資本家會畀佢兩個選擇：
#唔好搞搞震，返埋位繼續開工
#唔滿意可以自己跳槽或者返鄉下

若果有集體談判權，工人授權工會或者工人代表，佢哋係談判員，假如資方拒絕加薪等條件，代表會以按章工作、罷工、上街遊行對付，甚至禁止其他工人開工。

喺西方國家，例如荷李活電影行業工會、編劇工會，都有集體談判權。

### 反方觀點
集體談判權損害營商環境，經濟同政治上「工人大晒」，令外國投資者卻步，唔投資，令工人「集體冇工開」。
NT

**NT** / **nt** 係一對拉丁字母，可以有唔同嘅意思，包括：

## 大楷
**NT** 可以係：

### 地理
*新界（），香港三大區域之一。
*澳大利亞北領地（）。
*加拿大西北地區（），郵政簡寫 NT
* 荷屬安的列斯（），FIPS 號碼係 NT

### 其他
*Windows NT，一類微軟嘅作業系統。
*新臺幣，其中 NT 係常用嘅代碼之一

## 細楷
**nt**可以係：

*核苷酸（nucleotide）
* new type，即係高達動畫嘅「新人類」咁解。
MacOS

**macOS**（2012年以前叫**Mac OS X**，2012年到2016年叫**OS X**，2016年起叫**macOS**）係一個由蘋果公司推出嘅電腦作業系統。第一次喺 2001年3月24號推出。

## 名
X 係個羅馬數字，讀做「十」（ten）。承接咗先前嘅 Macintosh 作業系統（Mac OS 8 同埋 Mac OS 9）嘅冧把。有啲人讀佢做 "ex"。對於呢個直接讀出嚟嘅原因係，對於類 Unix 作業系統嘅傳統命名會用字母「x」嚟做結尾 （例如 AIX，IRIX，Linux，Minix，Ultrix，Xenix）。另一個原因係蘋果電腦傾向提及特別嘅版本係以「Mac OS X 版本 10.4」咁印出嚟。

Mac OS X 版本初頭用大型貓科動物命名，後來改用地名，編號命名分別係：
# 10.0－獵豹（Cheetah）
# 10.1－美洲獅（Puma）
# 10.2－美洲虎（Jaguar）
# 10.3－黑豹（Panther）
# 10.4－老虎（Tiger）
# 10.5－花豹（Leopard） 
# 10.6－雪豹（Snow Leopard） 
# 10.7－獅子 (Lion)
# 10.8－山獅 (Mountain Lion)
# 10.9－衝浪灣 (Mavericks)
# 10.10－優勝美地國家公園 (Yosemite)
# 10.11－酋長岩 (El Capitan)
# 10.12－內華達山脈 (Sierra)
# 10.13－內華達高脊山脈 (High Sierra)
# 10.14－莫哈維沙漠 (Mojave)
# 10.15－卡特琳娜島（Catalina）
# 11－Big Sur
# 12－Monterey
# 13－Ventura
# 14－Sonoma
# 15－Sequoia

蘋果電腦亦都註冊咗山貓（Lynx）同美洲獅（Cougar）做第時用嘅商標。

2012年2月16號，蘋果公司發佈 OS X 10.8 嘅第一個預覽版，並將 Mac OS X 改名做 OS X 。而佢嘅個人電腦系列就繼續叫做 Mac 或 Macintosh 。

## 參考資料

## 註
劉美君

**劉美君**（**Prudence Liew**，）係1990年代香港歌手，名作係1986年電影《靚妹仔》系列嘅第三集《午夜麗人》嘅主題曲《午夜情》。之前，劉美君已經做過童星，拍廣告同埋電視。讀高中之後，劉美君開始做電影製片。

劉美君嘅前夫係電影導演黃泰來。響《志雲飯局》，劉美君接受訪問講，佢老豆曾經有3個老婆，自己屋企有五個兄弟姐妹，收尾父母離婚，劉美君跟阿媽生活。

劉美君已經移民美國，讀營養學、鍾意睇哲學、道家、孔子嘅書。

喺2008年中，劉美君曾經返香港出碟同埋搞演唱會。

## 音樂作品

* 劉美君（1986）
* 點解（1987）
* 公子多情（1988）
* 笑說（1989）
* 赤裸感覺（1990）
* 依依（1990）
* 聽我細訴（1991）
* 不再娃娃（1992）
* 秋心（1992）
* 被你縱壞（1993）
* 夜有所思，日有所夢（1994）
* 愛自己（2000）
* The Queen of Hardships（2009）
* Love Addict（2011）
* 偷（2012）

## 影視作品
### 電影

### 電視

## 出面網頁
* 無綫電視《志雲飯局》，劉美君專訪
* 香港電台2008年6月28日，劉美君專訪
李淵

**李淵**（）係大唐開國皇帝。未死就讓位畀二仔李世民繼位。佢死後廟號高祖，所以又叫**唐高祖**。

## 一生
李淵喺隋朝長安出世，生響官宦世家。佢阿爺李虎喺西魏時曾經做過「太尉」，係開國功臣。其後爵位代代相傳，到李淵嗰代就變成「唐國公」。

佢嗰親表弟隋煬帝楊廣好重用李淵，喺山西太原留守，之但係隋朝地方大亂嗰陣，李淵自己喺太原起兵作反。佢由太原一路打到長安，前後用唔到一年時間。李淵立咗代王楊侑做皇帝，但無耐佢又命令楊侑將帝位傳畀佢，建立大唐。

史書通常寫到李淵好無能，但實際上佢建立大唐嘅時候都做咗好多嘢。啱啱建立唐朝佢就派個仔李世民統一中原，而佢又將隋朝嘅制度繼承落去，只係佢無採用到隋煬帝嘅律例。所以李淵對李世民「貞觀之治」打下咗好重要嘅基礎。

由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。玄武門之變後李淵將皇帝位讓畀李世民，自己退位為太上皇。

635年，李淵去世，死後諡號太武皇帝，葬喺獻陵。

李淵去世40年後，佢個孫唐高宗李治喺674年改上尊諡號做「神堯皇帝」，相隔80年後，玄孫唐玄宗李隆基喺754年加上尊諡號做「神堯大聖大光孝皇帝」。

## 屋企
### 后妃
*皇后
**竇皇后（北周上柱國竇毅同襄陽長公主個女，細細嗰就畀舅父北周武帝宇文邕養喺皇宮，死後追謚太穆皇后）
*妃嬪
**萬貴妃
**尹德妃
**宇文昭儀
**莫嬪
**孫嬪
**崔嬪
**楊嬪
**小楊嬪
**張婕妤
**薛婕妤 
**郭婕妤
**劉婕妤
**張美人
**楊美人
**王才人
**魯才人
**張寶林
**柳寶林
**張氏

### 仔女
#### 仔
#隴西郡公→唐王世子→皇太子→除籍→**息隱王**→**隱太子**李建成（母竇皇后）
#敦煌郡公→秦國公→趙國公→**秦王**→**皇太子**→**太宗**李世民（母竇皇后）
#**衛懷王**李玄霸（母竇皇后）
#姑臧郡公→齊王→除籍→**海陵郡王**→**巢剌王**李元吉（母竇皇后）
#**楚哀王**李智雲（母萬貴妃）
#趙王→荊王李元景（母莫嬪）
#魯王→漢王李元昌（母孫嬪）
#酆悼王李元亨（母尹德妃）
#周王李元方（母張氏）
#鄭王→徐康王李元禮（母郭婕妤）
#宋王→徐王→韓王李元嘉（曾經因為反對武則天統治而改姓虺，所以又名虺元嘉，母宇文昭儀）
#荊王→彭思王李元則（母王才人）
#藤王→鄭惠王李元懿（母張寶林）
#蜀王→吳王→霍王李元軌（曾經因為反對武則天統治而改姓虺，所以又名虺元軌，母張美人）
#豳王→虢莊王李鳳（母楊美人）
#漢王→陳王→道孝王李元慶（母劉婕妤）
#鄶王→鄧康王李元裕（母崔嬪）
#譙王→舒王李元名（母小楊嬪）
#魏王→燕王→魯王李靈夔（曾經因為反對武則天統治而改姓虺，所以又名虺靈夔，母宇文昭儀）
#許王→江安王李元祥（母楊嬪）
#密貞王李元曉（母魯才人）
#滕王李元嬰（母柳寶林）

粗體字係死後先至封贈。

#### 女
李淵有19個女：
#長沙公主（下嫁馮少師）
#襄陽公主（下嫁竇誕）
#平陽公主（母竇皇后，下嫁柴紹）
#高密公主（下嫁長孫孝政，又嫁段綸）
#長慶公主（先封為桂陽公主，下嫁趙慈景，又嫁楊師道）
#長沙公主（先封為萬春公主，下嫁豆盧懷讓）
#房陵公主（先封為永嘉公主，下嫁竇奉節，又嫁賀蘭僧伽）
#九江公主（下嫁執失思力）
#廬陵公主（下嫁喬師望）
#南昌公主（下嫁蘇勖）
#安平公主（下嫁楊思敬）
#淮南公主（下嫁封道言）
#真定公主（下嫁崔恭禮）
#衡陽公主（下嫁阿史那社爾）
#丹陽公主（下嫁薛萬徹）
#臨海公主（下嫁裴律師）
#館陶公主（下嫁崔宣慶）
#安定公主（先封為千金公主，下嫁溫挺，又嫁鄭敬玄）
#常樂公主（下嫁趙瑰）

## 參考
報警

**報警**係市民跟警方合作嘅途徑之一，當發現有人犯罪，好似打劫、強姦、恐嚇、高買、自認黑社會成員等，警方成日都建議市民要報警，唔好私下解決，濫用私刑。

有啲國家，見到火警、屋企人打架、老人家中風、唔見咗個仔都會打999報警，有啲國家係唔受理嘅，有啲係要收服務費嘅，有啲係會幫你轉介去消防處、社會福利處、醫院、紅十字會跟進。

市民遇到麻煩，就諗到要報警，係因為相信警方會申張正義、主持公道、可以幫到手。

報警通常要畀關鍵資料，包括時間、地址、發生乜事、想點，方便人哋跟進。

## 睇埋
*平安鐘
*報案中心
*派出所
*巡警
*警鐘
甕安

**甕安**（音：Ung³ On¹）喺中國貴州，家下係黔南布依族苗族自治州一個縣來，叫**甕安縣**。

## 地理
甕安響貴州中部，響省城貴陽市東北。東極去到東經107度42分，西極107度7分，南極去到北緯26度53分，北極去到27度29分。

### 水
甕安響烏江中游。

### 政治
甕安同黃泉、福泉、開陽、遵義、湄潭、餘慶接壤。

## 史
甕安大清時屬遵義府遵義縣。

2008年6月28號，甕安發生暴動，原因係公安局徇私枉法。

## 交通
甕安有條江界河大橋，係其一條跨度大嘅拱橋。

## 注
市場

**市場**，係互通有無，商業貿易嘅集中地，例如墟，嗰度會有買家、賣家、產品、需求、供應、價格、報價同埋交易嘅地方。欠缺以上其中一樣都唔可以成為市場，例如陳列室、展覽會。

喺經濟學上，市場係任何地方或場合中，買家同賣家交易商品或服務嘅地方。

有話「冇買家，即係冇市場」。

## 組成部份
### 買家

買家主要有兩種：
* 消費者：佢哋有消費慾望，喺商品市場買商品自用。
* 採購商：佢哋係代人買貨，為咗加工生產，轉賣圖利嘅人。按照客人同市場需求而作出供應，一買一賣嘅交易。

### 產品

產品分為幾種：
* 商品：係可以見到，可以摸到嘅實物，佢哋可能係現貨或者係期貨。
* 服務：係勞務供應者提供嘅勞動，分智力同埋體力勞動兩種。例如法律顧問、快遞服務。
* 智識產權：例如版權。

### 埞方
* 街市
* 交易會
* 證券市場
* 交易所
* 期貨交易所

## 經濟分析

喺經濟學上，市場嘅運作由兩股力量驅動：供應同需求。

### 需求

需求指喺特定時間同價格之下，消費者願意亦有能力買幾多。

需求定律講到，喺其他條件不變嘅情況下，某種商品嘅價格愈高，消費者對佢嘅需求量就會愈低；反之亦然。呢個關係可以用一條向下傾斜嘅需求曲線嚟表示。

### 供應

供應係指喺特定時間同價格之下，生產者願意亦有能力提供幾多。

供應定律講到，假設其他條件不變，某商品嘅價格愈高，生產者願意提供嘅供應量就會愈高；反之亦然。呢個關係可以用一條向上傾斜嘅供應曲線嚟表示。

### 均衡

市場均衡係指市場達到一個穩定狀態，喺呢個狀態下，供應量同需求量相等。呢個交點所對應嘅價格就謂之均衡價格，對應嘅數量就叫做均衡數量。

如果市場價格高過均衡價格，就會出現供過於求，生產者被迫減價。

如果市場價格低過均衡價格，就會出現供不應求，消費者願意用更高價去爭奪商品，價格就會上升。

市場價格會自然調整，直至回復到均衡狀態。

## 研究工作

## 睇埋
* 趁墟
* 墟期
* 拍賣會
* 網上拍賣
* 官價
* 黑市
* 行頭
* 黃牛飛
* 地下錢莊

## 領域
* 經濟學
* 市場學

## 引述
旺角街市

**旺角街市**（）係香港油尖旺區旺角一個街市。以前地理來講，街市呢頭叫旺角嘴，所以最初叫**旺角嘴街市**（）。

個街市1920年代地圖上就有記載，同家下街市大樓位置一樣，港鐵旺角站嘅西面，亞皆老街嘅西端，櫻桃街嘅東面附近。

旺角街市係一處露天嘅傳統街市，好似以前嘅墟一樣，買餸時間好多人嚟趁墟，佢哋有啲係街坊，有啲係跨區嚟買餸嘅師奶、情侶同埋阿伯，鍾意呢度就腳，餸菜海鮮夠集中，日常用品乜都有得買。旺角街市有一座地標式建築物大廈，又叫做**旺角街市**。環繞呢座街市大樓嘅周圍幾條街，就係呢個露天旺角街市。

## 旺角街市大廈
旺角街市大廈，有三層高，建築風格十足似中環街市，係包浩斯風格。當年起街市大廈，係希望街頭小販可以搬晒入去做生意，美化旺角市區環境。

## 註


## 出面網頁

*
海參崴

****（，羅馬化：*Vladivostok*；大陸用俄文音譯**符拉迪沃斯托克**），舊唐話（廣東話）叫**暉春**，係亞洲東北部、西北太平洋沿岸嘅一個港口城市。海參崴而家係俄羅斯濱海邊疆區首府，亦都係俄羅斯遠東地區最大嘅城市。

海參崴先後畀中國嘅唐朝、遼朝、金朝、元朝、明朝同清朝管，直到第二次鴉片戰爭後清朝同俄羅斯簽《中俄北京條約》呢個唔平等條約，割讓咗40萬平方公里嘅外東北領土，海參崴亦都落咗入俄國手上，跟住仲改名做所謂嘅「符拉迪沃斯托克」（Владивосток），即係俄文「征服東方」咁解。

## 氣候
海參崴屬大陸性氣候，夏天濕冬天乾，年度溫度變化大。

	
## 參考
惠潮嘉道

**惠潮嘉道**係大清時，廣東行政編制，由惠州府、潮州府、嘉應直隸州夾埋。

惠府屬：包括海豐、膝豐、歸善、博羅、長寧、永安、龍川、河源、和平等縣。
潮州府屬：包括大埔、豐順、饒平、惠來、潮陽、揭陽、海陽、普寧等縣。
嘉應州屬：包括鎮平、平遠、興寧、長樂、梅縣等縣。

## 睇埋
*廣肇羅道
*南韶連道
*高雷陽道
*廉欽道
*瓊崖道

## 注
高雷陽道

**高雷陽道**係大清時，廣東行政編制，由高州府、雷州府、陽江直隸州夾埋。道治響高州府。

## 睇埋
*廣肇羅道
*南韶連道
*惠潮嘉道
*廉欽道
*瓊崖道

## 注
廉欽道

**廉欽道**係大清時，廣東行政編制，由廉州府、欽州直隸州夾埋。道治欽州直隸州。

## 睇埋
*廣肇羅道
*南韶連道
*惠潮嘉道
*高雷陽道
*瓊崖道

## 注
瓊崖道

**瓊崖道**係大清時，廣東行政編制，由瓊州府、崖州直隸州夾埋。道治響瓊州府。

## 睇埋
*廣肇羅道
*南韶連道
*惠潮嘉道
*高雷陽道
*廉欽道

## 注
羅定

**羅定**喺中國廣東。家下係雲浮市下便一個縣級市，叫**羅定市**。

佢喺廣東省西部，西江之南，東有云霧山脈，西有云開山脈，南接高雷，西通桂、黔、滇，係西江走廊嘅交通要衝，自古被視為門庭防衛，撫綏重地。

## 地理
羅定地處北緯22°25′11″～22°57′34″，東經111°03′08″～111°52′44″，位於廣東省西部。東邊係雲浮市雲安區，東南陽江市陽春市，西南靠廣東茂名市信宜市，東北連廣東雲浮市鬱南縣，西部同廣西岑溪市交界，係廣東出入大西南地區嘅一個重要門戶，曾經係廣東鎮守嶺西南嘅一個軍事重鎮，史稱「撫綏重地，門庭巨防」。

## 史
大元嗰陣，羅定原本係德慶路下便嘅瀧水縣。

大明洪武元年個縣歸德慶州。萬曆五年五月（1577年6月5號），個縣升為**羅定州**，直隸布政司。萬曆七年，佢之下置瀧水、新寧、從化三個千戶所。羅定有兩個縣，叫東安縣同西寧縣。

大清嗰陣，羅定跟明制，係個直隸州，叫**羅定直隸州**。有兩個縣，東安縣同西寧縣。個州歸廣肇羅道。

1914年，民國三年，東安縣改名雲浮縣。

1958年，羅定同鬱南縣合併，改名羅南縣。1960年，羅南縣改名羅定縣。又到1962年，羅定縣分出羅定同鬱南縣，恢復以前嘅鬱南縣同羅定縣。

1993年4月8號，羅定縣經中央批復，升級為羅定市（縣級市），廣東省直轄，肇慶市代管。原羅定縣為羅定市行政區域，政府內部設置無變化。

1994年4月5號，中央批復同意調整肇慶市行政區域，將肇慶市嘅羅定市、雲浮市（縣級市）、新興縣、鬱南縣分出，另外成立新嘅地級市——雲浮市，批復中講明講肇慶市嘅雲浮市、新興縣、鬱南縣併入新設嘅雲浮地級市，雲浮市地級市人民政府駐地設喺新設嘅雲浮市雲城區。羅定縣級市由省管轄。

1994年4月28號，廣東省人民政府委託雲浮市代管縣級羅定市。（呢度存在爭議，中央批復羅定應該由省直接管轄，廣東省話羅定市直接併入雲浮市，而中央政府並無任何文件支持羅定市併入雲浮市，從而導致今日嘅羅定市民並無認同雲浮市。）

2012年開始，羅定市被廣東省人民政府定為廣東省第二批省直管縣財政試點城市，羅定市第一次從財政上回歸廣東省直轄。羅定市下一步講爭取行政上一齊回歸省直轄。

2012年，羅定市第一條高速公路（雲羅高速）建成通車（設雙東出口）。2013年，羅定第二條高速公路通車（羅岑省界高速）（設附城、榃濱出口），羅定至陽江嘅高速公路將會喺2016年嘅國慶節通車（設圍底、羅平、朗塘出口）。深圳至羅定高速會喺2017年建成通車，到時羅定落深圳嘅時間將縮短到兩個半鐘，設沖花、華石出口，從此，羅定嘅東、南、西、北位都會有高速公路出入口。

2016年，羅定嘅全國人民代表建議廣州至湛江高速鐵路途經羅定並設羅定站。

## 政區
截至2012年6月30號，羅定市轄4個街道、17個鎮：羅城街道、素龍街道、附城街道、雙東街道、羅鏡鎮、太平鎮、分界鎮、羅平鎮、船步鎮、兩塘鎮、蘋塘鎮、金雞鎮、圍底鎮、華石鎮、榃濱鎮、黎少鎮、生江鎮、連州鎮、泗綸鎮、加益鎮、龍灣鎮。

## 註


## 出面網頁
*官方網頁
廣肇羅道

**廣肇羅道**係大清時，廣東行政編制，由廣州府、肇慶府、羅定直隸州夾埋。重包埋佛岡直隸廳、赤溪直隸廳。道治響肇慶府，道臺所駐。

## 睇埋
*南韶連道
*惠潮嘉道
*高雷陽道
*廉欽道
*瓊崖道

## 注
南韶連道

**南韶連道**係大清時，廣東行政編制，由南雄直隸州、韶州府、連州直隸州夾埋。重包埋連山直隸廳。道治響韶州府。

## 睇埋
*廣肇羅道
*惠潮嘉道
*高雷陽道
*廉欽道
*瓊崖道

## 注
佛山

**佛山**（，官方音譯：，郵政式拼音：Fatshan）喺中國廣東中南部珠三角地區，家下係地級市，叫**佛山市**，簡稱，畀歸類為特大城市。佛山市東邊廣州，北邊係清遠，西貼肇慶、雲浮，南臨江門、中山。大清時歸廣州府南海縣，置**佛山鎮**，民國時置過**佛山市**。佛山總人口743.06萬人，密度係1957人/平方公里。市人民政府喺禪城區嶺南大道14號。

佛山地處珠江三角洲腹地，西江以西有低山丘陵，西江以東係珠江三角洲平原。位於亞熱帶沿海，氣候溫和，雨水充足。西江、北江同佢地啲支流涌河貫穿佛山全境，兩條江嘅貫連處就喺佛山三水區思賢滘。

佛山係珠江—西江經濟帶、廣佛肇經濟圈、廣州都市圈嘅重要節點城市，喺廣東省經濟發展當中處於領先地位，仲係全中國民營經濟最發達嘅地區之一。佛山自古就係富饒嘅魚米之鄉，明清兩代佛山鎮同湖北漢口鎮、江西景德鎮、河南朱仙鎮合稱為「四大名鎮」，依家為國家歷史文化名城。佛山又係著名僑鄉，旅外僑胞140萬人。

## 行政
現時佛山市轄下有5個市轄區：禪城區、順德區、南海區、三水區、高明區。

佛山挨住廣州，近年經濟、民生等都同廣州關係好密切。廣佛都市圈正逐步形成。

## 地理
佛山位於廣東省中南部，地處珠江三角洲腹地，東倚廣州，南鄰港澳，地理位置優越。佛山氣候溫和，雨量充沛，四季如春，屬亞熱帶季風性濕潤氣候，年平均氣溫23.2°C，自古以嚟就係富饒嘅魚米之鄉。珠江水系中嘅西江、北江同埋支流貫穿全境，屬典型嘅三角洲河網地區。

佛山嘅氣候屬亞熱帶季風氣候，全年平均氣溫22.1攝氏度，相對濕度 77%，市區年降雨量1490.6 毫米。

## 史
大清嗰陣，佛山係歸廣州府南海縣。雍正十一年置**佛山鎮**。

## 文化
佛山係粵劇嘅發源地，亦係著名嘅體育之鄉，龍船及舞獅運動水平都享譽海內外。

## 名人
黃飛鴻、李小龍、康有為、詹天佑、汪精衛、梁廣、梁贊、葉問、何香凝、鄭裕彤、李兆基、陳苑澄

## 市內交通
### 地鐵
市內第一條地鐵線係廣佛地鐵，原本打算喺2002年起，2006年啟用。但係因為資金問題要押後至2007年先至開始起，喺2010年啟用魁奇路站至西朗站，2015年啟用西朗站至燕崗站，2016年啟用新城東站至魁奇路站。

### 巴士
市內嘅巴士公司主要係粵運公交、佛廣公交、順德公交、新福利、恒通公司。每程票價人民幣1蚊到5蚊不等。

### 的士
而家市內有好多間的士公司，主要有佛山汽車運輸集團有限公司、順安達運輸有限公司、新協力運輸有限公司、南海小汽車出租公司同埋廣佛交通運輸有限公司等等。價錢統一都係8蚊起表，每公里兩個六。

## 全景

## 註腳
金鐘道

**金鐘道**（）係香港島嘅一條大馬路，又叫做電車路，係香港電車來往灣仔同中環之間嘅必經之路。金鐘道原本係皇后大道東至西嘅一截，大佛口到遮打花園呢段，1967或1968年改叫金鐘道 。

金鐘道以前係維多利亞港海旁，東面有個地方叫做大佛口同防空洞，中途有金鐘兵房。金鐘道而家有中銀大廈、美利道多層停車場、東昌大廈、力寶中心、金鐘廊、統一中心、夏慤公園、警政大廈、正義道、紅棉道、花園道等。

## 死亡彎角
金鐘道原有一段近乎直角嘅一段，出過嚴重車禍，所以就畀人叫做**金鐘道死亡彎角**。呢段路1974年開始拉直，1975年1月12號完工。

自此金鐘闊咗好多，車路同電車路分開，過馬路都要行天橋。

## 交通
* 金鐘站
* 電車站
* 巴士站
* 小巴站

## 寫錯名
好多人受金鐘道嘅道字影響，將原本Queensway加多個Road，搞錯咗做Queensway Road。Queensway查實係香港少數單字英文街名，同類重有Glenealy（己連拿利／鐵岡）同Smithfield（士美菲路）。

## 攷

## 睇埋
電車路

**電車路**，係指電車經過嘅個一條馬路，嚮香港只有香港島北，先至有個一條電車路，佢嚮香港地獨一無二，所以一講起，本地人就個個都明。電車路上，有一條由香港電車公司起嘅電車軌、電車站同埋半空上面掛著嘅供電電纜。電車路最東邊嚮筲箕灣東大街，叫做筲箕灣電車路。最西端即係吉席街同埋爹核士街等。至於跑馬地電車路，即係黃泥涌道同埋摩利臣山道。香港人未必記得電車所經過嘅所有街名，所以統稱佢地做「電車路」。
般含

**般含**爵士（Sir **Samuel George Bonham**，），又譯名**般咸**、**文咸**、**文翰**或**濮亨**，係第三任香港總督。

## 用佢個名嘅地方
* 文咸東街、文咸西街：喺香港島上環。
* 般咸道：喺香港島半山區。
** 般咸道官立小學：喺般咸道。
德庇時

**德庇時****（**Sir **John Francis Davis**，）係英國人，佢一邊做學者，尤其漢學方面，另一邊官至大英欽差大臣，以及香港總督。

一八一三年任職東印度公司，一八一六年陪譚夏士出使大清北京。一八三三年副職，助大英欽差大臣律勞卑。第二年，一八三四年律勞卑死，佢就坐正。無耐，一八三五年，佢辭職去英國，一八三九年兼買咗大屋。無涉入第一次鴉片戰爭。

一八四四年又返到大清，任大英欽差大臣，亦即後世叫駐華商務總監督，兼第二任香港總督，當時而佢係英國喺大清代表。一八四五年得爵位世爵，後世稱做准男爵。

總督任內，佢訂立咗幾條香港法例，包括香港《警察條例》、《華人保甲條例》、《治安委員審議簡易訴訟條例》、《重訂高等法院條例》等。http://news.epochtimes.com/b5/4/9/3/n649758.htm

道光廿五年，一八四五年，佢兩次到訪澳門。

在任時得罪英商，一八四八年返英國。後來有啲地名以佢命名，師爺譯街街名**爹核士**，並無理人名來源。**戴維斯**更加之後。

後人稱佢做漢學家，佢本身牛津大學畢業，到大清就師從馬禮遜，精通唐文唐話，有寫論文同將文學翻成英文。一八二四年已創辦皇家亞洲學會。佢因為呢種本事，可以升官同大清交涉。

在任時命名香港第一批街道，當中荷李活道，以佢一八三九年購入英國大宅命名。大宅所在地，亦係佢一八四五年封爵地方，**告士打郡荷李活德庇時世爵**，而世爵話佢啲男丁可以世襲。佢葬喺附近條村間諸聖堂。

## 以佢為名
* 荷李活道，中環上環。
* 爹核士街，喺香港島堅尼地城。
* 摩星嶺（），喺香港島堅尼地城附近。
** 摩星嶺道、摩星嶺徑：喺摩星嶺。

## 攷

## 出面網頁
赤壁 (電影)

《**赤壁**》（**The Battle of Red Cliff **）係吳宇森執導、2008年上影嘅唐人電影，內容係中國古典小說《三國演義》嘅一段赤壁之戰。

男主角係梁朝偉演嘅周瑜。

## 演員

## 出面網頁
* 
* 
* 
* 二十世紀福斯 - 【赤壁 Red Cliff】中文正式網站
* 新浪娛樂 - 電影《赤壁》正式網站
* 新浪博客 - 華語電影《赤壁》嘅BLOG
* CCTV6電影網 - 赤壁
* 中國電影網 - 赤壁
* 電影《赤壁》火燒戰船出意外，1武師死6傷，吳宇森聞噩耗返北京善後
林志玲

**林志玲**（；）係一個臺灣模特兒同埋電視節目主持人。

佢以甜美清麗嘅外表，以及姣好嘅身材，得到台灣第一名模嘅稱呼。

林志玲嘅父母原本係台南人，因為北上經商，定居台北市，先後生咗林志鴻同埋林志玲。林志玲留學加拿大多倫多嘅多倫多大學讀西方美術史同埋經濟學雙學位。返台灣之後，2001年喺華岡藝校教跳舞。傳說響2002年，香港嘅唐安麒美容集團搵林志玲拍攝電視廣告，因此林志玲就咁走紅咗。

林志玲識講少少粵語，不過最流利都係國語，句子尾成日有個「噯」字。

言承旭承認同佢響2017年11月10號拍拖。

2019年11月17號，林志玲同日本組合EXILE成員Akira喺台南結婚。

2020年8月13日，林志玲同埋伍佰共同拍攝Uber Eats嘅台灣版廣告。

2022年1月尾，佢宣佈生咗個仔。

## 參考

## 出面網頁

* 凱渥模特兒經紀公司
四大名鎮

**四大名鎮**係指明清時，江西景德鎮、河南朱仙鎮、湖北漢口鎮同埋廣東佛山鎮。呢四個鎮都各有名產，亦聚集唔少人定居。

景德鎮，以青花瓷器聞名世界，號稱*瓷都*。朱仙鎮，響較北地方，水陸交通同商貿重地。以木版年畫聞名。漢口鎮，水陸交通樞紐，商賈雲集，有「楚中第一繁盛，九省通衢」美譽。而佛山鎮係南方手工業重鎮，鐵器陶瓷都出名。

## 注
佛岡

**佛岡**喺中國廣東，家下係清遠市下一個縣，叫**佛岡縣**。佛岡係大清時開嘅直隸廳，叫**佛岡直隸廳**。

## 地理
佛岡縣響廣東中部，響省城以北。珠江三角洲邊緣，東西由東經113°17′28″去到113°47′42″，南北由北緯23°39′57″去到24°07′15″。面積1302平方千米。

### 山
北便有觀音山、東北有獨凰山。

### 水
水頭汛河出自獨凰山，向北合埋高江水，去到燕嶺墟為燕嶺水。向西北去到英德，夾埋羅紋水，流入翁江。

吉河水都係出自獨凰山，向西流，北便有神逕水注入，南便分開達溪同瀦為潭。之後屈向南，右納黃沙河，出大廟峽入清遠。

黃華水出自東南便羊角山，亦都係向西南入清遠，合埋吉河水，下流係琶江。

### 政區
清遠市內，北便係英德市，西北便係清新縣，西便係清城區。至於市外，佢南便係廣州市從化市、東便係韶關市新豐縣。

## 史
佛岡呢帶喺漢朝係屬南海郡中宿縣，隋朝同埋唐朝屬於清遠、英德。

大明時，佛岡係大埔坪地，分屬清遠、英德。

大清時，雍正九年置同知，歸廣州府。乾隆七年廢，嘉慶十六年又置返，改名佛岡直隸廳，隸廣肇羅道。

## 人口
全縣總人口31萬人。

## 注


## 出面網頁
*佛岡縣政務網
*佛岡農業信息網
*佛岡高空地貌
海底隧道

**海底隧道**係起喺海底連接海峽兩岸嘅隧道，係畀車、鐵路行嘅。海底隧道大致可分為海底段、海岸段同引道三部分。其中海底段係主要部分，佢埋喺海床底下，兩端同海岸連接，再經過引道，同地面路線接通。通常海底隧道重要同時喺兩岸設置豎井，安裝通風、排水、供電等設備。
赤溪

**赤溪**喺中國廣東，係台山嘅一個鎮，叫**赤溪鎮**。佢大清時係直隸廳，叫**赤溪直隸廳**。民國時係個縣，叫**赤溪縣**。

## 地理
赤溪響省城東南，係個半島來，東西南三面係海。

### 山
南便有曹沖山，西南便有銅鼓山。

### 水
銅鼓山下便有銅鼓海。而海中門有黃茅、青洲、大金、小金等唔同島。

## 史
大清嗰陣，同治七年，析新寧縣赤溪、曹沖等地，置赤溪直隸廳，歸廣肇羅道。

## 注


## 出面網頁
*
怡和洋行

**怡和洋行**（，，，，，）嚮香港係一家洋行同房地產跨國企業，以前叫做**渣甸洋行**（**Jardine Matheson**），1832年7月1號成立。香港開埠1840年代第一次公開拍賣地皮，怡和投得銅鑼灣一帶土地發展。嚮1997年前，怡和洋行嘅上市地位搬咗去新加坡，歷史上叫做「怡和遷冊」。

香港地方有幾條街係佢改名：
* 怡和街
* 渣甸坊
* 渣甸街
* 勿地臣街
* 波斯富街
* 伊榮街
* 景隆街
* 百德新街
* 糖街
* 東角道
* 上環畢街 http://news.epochtimes.com/b5/4/9/3/n649758.htm

## 拎
* 怡和洋行
十事疏

《**十事疏**》（疏讀陰去）原本叫《**答手詔條陳十事**》，係大宋嗰陣嘅政治改革方案，係1043年（慶曆三年）范仲淹等呈畀第四任皇帝趙禎，希望可以改善吏治、法令、兵備同富國，亦開始咗慶曆變法。

十事疏之所以叫十事疏，係因為總共有十項改革，而疏係疏導，打通政事嘅意思。

十事分別係明黜陟、抑僥倖、精貢舉、擇長官、均公田、厚農桑、修武備、覃恩信、重命令同埋減徭役。
國際金融中心 (香港)

**國際金融中心**（**International Finance Centre**，簡稱**IFC**）係香港一組摩天大廈，最高嗰座有88層樓高，嚮香港島中環海邊，鳥瞰維多利亞港同埋九龍半島，背靠太平山。

國際金融中心有4座，分別由國際金融中心一期、國際金融中心二期、國際金融中心商場同埋香港四季酒店等組成。

## 睇埋
* 香港站
* 香港摩天大樓
* 香港地標
* 香港填海工程
* 中環及灣仔填海計劃

## 出面網頁

* 國際金融中心官方網站
* Central 18 at Two IFC
* Google地圖上嘅國際金融中心衛星圖
* 國際金融中心相片
大棠路站

**大棠路站**（；）係香港一站，青山公路同大棠路交界兩邊。

## 車站結構

### 車站月台
大棠路站本身淨係包括兩個側式月台及連接過路處的行人路。由於呢段路線嘅輕鐵路軌起喺青山公路元朗段最中間嘅兩條行車線上，所以路軌旁嘅月台都係起喺路中間：
* 東行往元朗方向嘅1號月台是位於大棠路交界以西，而
* 西行往康樂路站方向嘅2號月台是位於大棠路交界以東。
* 1號月台長大約40米，可同時停泊2架輕鐵單卡。
* 2號月台長大約60米，可同時停泊3架輕鐵單卡。
* 停靠2號月台列車均須停在指定位置上落客。

依此設計，列車都會先到站，然後橫過路口。咁樣列車到站同埋停站都唔受路口嘅燈號影響，呢種設計同香港島嘅電車相若。

### 車站周邊
*元朗貿易中心
*同益商場
*光華廣場
*東亞銀行分行
*星展銀行分行
*渣打銀行分行

### 鄰接車站

## 接駁交通

;巴士
*港鐵巴士：
**K65 - 流浮山 - 元朗（東）

## 歷史
大棠路站喺輕鐵初初起嗰陣同步興建，喺1988年9月18號啟用。

## 利用狀況
大棠路站同輕鐵喺1988年一齊啟用。由於響元朗市中心，多年嚟人流增加，令個站不勝負荷。前九廣鐵路公司做過好多功夫，包括開通兩個月台通去青山公路元朗段側嘅兩條新行人路、將2號月台擴闊同埋延長至容納3卡車，同埋實施唔同路線喺唔同位置上落客等，但仍然係咁迫，繁忙時間月台上仍然會見到危險場面。

## 上一站‧下一站
光明頂

《**光明頂**》係香港商業電台第一台嘅一套收音機廣播節目，係陶傑由香港電台過檔嘅第一個節目。而家同一時段，重有港台嘅《講東講西》。大家都係清談節目，內容係以意見領導嘅角度，指點時事政治、經濟、社會、歷史、文化、藝術、民族主義等。

透過《光明頂》，陶傑普及咗下面幾個名詞：
* 小農社會
* Sound byte
* 實Q治港
* 馬屁文人
* 鄰近地區
* 亂搬龍門

## 播放時間
*2003年9月1號至2026年1月16號：逢星期一至五夜晚十一點至十二點播出
**2005年12月21號由於播出《政改表決特備節目：決戰立法會》，節目暫停。
**2012年3月16號由於直播《2012行政長官選舉辯論》，當日改做18:30-20:00同22:00-00:00播出特備節目《左右大局串到光明頂》以及《串到光明頂》，由《左右大局》、《串》及《光明頂》三個節目嘅主持李慧玲、潘小濤、陶傑聯合主持。
**2012年9月4號由於播出《陶傑與楊受成對話：爭氣人生》，節目暫停。
**2014年6月4號由於播出《商業電台銘記何佐芝先生 重溫09年8月有誰共鳴》，改咗響深夜12時35分至1時半播出。
**2015年7月14號由於播出《放榜前夕DSE攻略》，節目暫停。
**2020年5月29號，因應國安法事件，《光明頂》延長播出時間半個鐘到十二點半。

## 節目主持
### 常任主持
*陶傑
*馮智政

### 嘉賓主持
*劉夢熊
*鮑偉聰

## 出面參考
* 光明頂官方網頁
* 光明頂官方留言板

## 睇埋
*風雲谷

|colspan="3" align=center|香港商業電台 雷霆881商業一台節目
|-
|width=30% align=center|**上一節目**危險人物
|width=40% align=center|**光明頂**2003年9月1號－2026年1月16號 (23:00-24:00)
|width=30% align=center|**下一節目**又係時候同一天講再見
洞海機場

**洞海機場**（）係越南廣平省洞海市嘅民航機場，響洞海市北面嘅祿寧，響2008年5月18號正式啟用。

## 史
法國殖民者係1933年起軍用機場；越戰時，越南民主共和國改良過，來幫手打仗。2004年8月30號由頭起過，用4年起好，2008年5月18號新機場開始用。
康樂路站

**康樂路站**（；）係香港嘅一個車站，喺新界元朗區青山公路同康樂路交界附近，服務康樂路一帶居民。

## 車站結構

* 停靠2號月台列車均須停喺指定位置上落客。

### 車站月台
**康樂路站**本身只包括兩個側式月台同埋連接過路處嘅行人路。

由於呢段路線嘅輕鐵路軌係起喺青山公路元朗段最中間嘅兩條行車線上，所以路軌旁嘅月台都係起喺路中間。東行及西行嘅1號及2號月台分別位於康樂路同青山公路交界一組行人過路處嘅西面同東面。

### 車站周邊
*大橋街市暨政府合署
*興隆中心
*元朗中心
*匯豐銀行
*中國銀行（香港）

### 鄰接車站

## 接駁交通

*港鐵巴士：
**K65 - 元朗（東） ↔ 流浮山

## 歷史
**康樂路站**喺輕鐵初初起嗰陣同步興建，喺1988年9月18號啟用。

## 利用狀況
本站跟隨輕鐵喺1988年啟用。由於位於元朗市中心，多年來人流逐步增加，但比唔上大棠路站。所以九廣鐵路公司只作過少少改動，主要係開通兩個月台通往青山公路元朗段側嘅兩條新行人路。

## 上一站‧下一站
土共

**土共**可以指：

*香港親共人士，亦指建制派
*中國共產黨
*土耳其共產黨
*當地共產黨
香港親共意識

**香港親共意識**曾經響1920年代由中國引入嚟香港，間接促成咗。響1949年，中國國民黨因為輸咗國共內戰而撤退到臺灣，嚟自中國嘅親共團體（包括中國八大民主黨派）、人士亦趁機嚟香港做，影響。

而呢啲親共團體、人士，反對派叫**港共**、**土共**、**左仔**、「**左派**」，係指中國共產黨響香港嘅支部組職同佢哋嘅成員，例如香港工會聯合會、國貨公司同埋具有中資背景嘅國有企業等。

響港英殖民地時期，係反對英國管治嘅一班人，到咗1997年香港主權移交畀中華人民共和國之後，就變成建制派，維護班特權階層。

由2010年代開始，香港政府亦被非建制派視為港共政權。

## 註
木魚書

**木魚書**（），書一種，廣東話曲詞之譜，用於木魚歌、龍舟以及南音，三者同源，亦有相混。歐洲現藏有大明時花箋記，明末清初屈大均寫廣東新語已提及，故此可見至少大明末年已經成熟。民國之前，木魚書可謂明以降至普遍嘅廣東話文學，有改自傳奇小說，有改自史書故事，亦有文人自娛之作。藝人以廣東省城為中心，沿八方江流唱說散播出去。琴板雅唱南音、大細鼓俗唱龍舟，亦有清唱木魚。木魚書後來喺民初化成廣東大戲戲本，大戲唔少元素承自南音。

木魚書現存過五千本，由大明直至二十世紀七十年，香港五桂堂停刊為止。英國、法國、荷蘭、俄國、日本、美國、越南皆有唔少藏本。舊日天主教、基督新教多多收集木魚書，以瞭解當地民俗民風。

木魚書即使同一作品，都有無數版本，好難話邊個先至正本。由於曲詞會隨唱者隨興唱奏，有各時特徵，出版者得聽者記錄，不時出新版本。

出名有花箋記同二荷花史。
講東講西

《**講東講西**》（Free as the Wind）係香港電台嘅廣播節目，星期一至星期五，又逢星期日，每次做兩個鐘頭。以前只得嚮禮拜日，個時節目主持人有：王一平、張小嫻、陶傑、何弢、丘世文等。而家主持人轉咗係馬鼎盛、岑逸飛、文潔華、鄧達智、盧偉力、馬恩賜等。

《講東講西》個節目話係「輕輕鬆鬆論通識」。

## 出面網頁
* 香港電台第一台：《講東講西》節目
*
始興縣

**始興** （郵政式拼音：，），喺廣東韶關度，家下係韶關市一個縣，叫**始興縣**。最初呢度係喺三國，由吳國開始設立嘅郡，叫**始興郡**。

## 地理
始興響韶關市東北部，居響湞江中游。

### 山
北便有丹鳳山，南便有機山。

### 水
北便有湞水由南雄入，西南去到圓嶺舖，躍溪水北流入來。
南便有墨江，出自西南沙子嶺，向東行係叫清化水，屈西北叫涼傘水，右合翔水就係始興水，即係古時斜階水。向西北過同官石水合埋，再向西北合水貞水入曲江。
## 史
三國吳國係永安地，公元263年建始興縣。

大清時係隸南雄直隸州，有清化徑巡司，駐響城驛。

## 政區
東便同江西省全南縣相連，而南便係翁源縣、西便係仁化縣、北面係南雄市。

## 注
韶關

**韶關**（），舊時叫**韶州**，喺中國廣東，家下係地級市，叫**韶關市**。隋朝最先置韶州，因為州北有韶石而名。大元改做**韶州路**，大明大清都叫**韶州府**。清時將南雄太平橋鈔關搬到韶州，所以個關叫韶關。民國時改為縣，以關係名，改名**韶關縣**。

## 地理
韶關響省城以北。

## 史
公元前111年，大漢響家下韶關周圍設曲江縣，而韶關呢處係縣治。

吳甘露元年（265年），置始興郡。

南朝後梁國置東衡州。

公元589年，隋朝改置**韶州**。個名來自州北韶石，州所響曲江。

元朝改叫**韶州路**，轄四縣。

大明改為韶州府，轄六縣。

大清時，韶州府係南韶連道治所，有六縣，分別係曲江縣、樂昌縣、仁化縣、乳源縣、翁源縣同埋英德縣。南雄太平橋鈔關搬到韶州府治西南。另開太平分關，響英德。

民國時期韶關成為縣，叫**韶關縣**。

共和國時期，1949年設縣級市，為**韶關市**。1975年升做地級市。

## 政區
韶關市家下有3市轄區2縣級市4縣1自治縣。區有湞江區、武江區同曲江區；縣級市有樂昌市同南雄市；縣有仁化縣、始興縣、翁源縣同新豐縣；而自治縣有乳源瑤族自治縣。

## 註


## 出面網頁
*
王冠龍

**王冠龍**（；學名：**）係仙人掌科強刺球屬嘅肉質草本植物，原產北美，而家喺墨西哥先至搵到。

佢亦係種沙漠植物。

## 樣
樣單生，似隻波，直徑有2～4dm。刺座上生咗好多超密嘅黃錐刺，花淡黃，每年夏天開花。

## 相

## 連出去
*
*Ferocactus glaucescens at Cactus Art nursery

類:強刺球屬

類:肉質植物
類:沙漠植物
珍妮花鶴堅絲

**珍妮花鶴堅絲**（**Jennifer Hawkins**；）係澳洲模特兒、電視主持，喺新南威爾士紐卡素出世。佢最出名係選到2004年環球小姐。

## 註
千葉徹彌

**千葉徹彌**（**ちばてつや**，**Chiba Tetsuya**；）係日本漫畫家。出名作有《鐵拳浪子》（日文：あしたのジョー）。

千葉徹彌響當時日本所佔嘅中國地滿州國出世。佢老頭響中國時重係紙廠工人。佢細佬千葉亞喜生都係漫畫家。
Adobe Flash Builder

**Adobe Flash Builder**，以前叫**Adobe Flex Builder**，係個隻軟件綜合開發環境（Integrated Development Environment，IDE），由Eclipse平台擴展而成。佢用來寫厚互聯網應用軟件（Rich Internet Application，RIA），同埋唔用平台都可以行嘅檯面應用軟件（cross-platform desktop application）。為咗做到後者，由第三代Flex Builder，即係Flex Builder 3開始，添咗Adobe Apollo（又叫AIR）。

隻嘢係由Adobe公司出嘅。Flex係隻電腦程式語言，約莫係彈性咁解。而Builder就係起樓嘅地盤佬，借來講起程式嘅架生。寫出來嘅厚互聯網應用軟件，都係Adobe Flash軟件來嘅，響萬維網瀏覽器上面行。

## 特色
### 睇乜得乜嘅編寫器
除咗有寫程式碼用嘅編寫器，可以寫MXML同ActionScript之外，重有個睇乜得乜（WYSIWYG）嘅編寫器，可以用畫面來改MXML部份。

### 剖析
Flex Builder 3加入剖析（Profiling）功能，可以分析效能（performance analysis）。剖析畫面會話畀人知，行程式嗰陣，邊段碼用咗幾多記憶體。
阿地羅機場

**阿地羅機場**（**Atyrau Airport**）係哈薩克阿地羅（Atyrau）一個機場。2004年翻新過。
陶傑

**陶傑**（；；），原名**曹捷**（；），係香港傳媒工作者，華文散文作家，多份香港報紙同埋雜誌嘅專欄作家，重有係做節目主持。

## 經歷
陶傑讀過真光小學（大坑）、培僑中學、嶺南中學 (香港)、英國華威大學英國文學，同埋倫敦大學倫敦政治經濟學院國際關係碩士。之後嚮英國廣播公司做過8年。

響2009年，佢寫評論話菲律賓係「僕人國家」，被菲律賓政府列入黑名單。後尾陶傑喺電臺節目光明頂（陶傑係節目主持之一）用西班牙語向菲律賓人公開道歉，兼向菲律賓駐香港總領事解釋呢件事。喺發行《HK Magazine》嘅Asia City Publishing Group陶傑發表道歉啟示，指「很多人讀出非文章本意，該公司向讀者保證絕對尊重菲律賓人」。

陶傑不時發表一啲同本土派相近嘅政治觀點（香港本土意識）。

## 節目主持
*香港電台《講東講西》 
*商業電台《光明頂》
*YouTube《風雲谷》

## 睇埋
*小農社會

## 出面網頁
*陶傑｜DJ主持｜商業電台881903.com
*[news://news.xddddd.com/personal.taojie 陶傑新聞組]
*陶傑‧海
*陶傑散文研究（一）
*陶傑散文研究（二）
*陶傑 vs 梁文道（一）
*陶傑 vs 梁文道（二）
*陶傑 vs 梁文道（三）
*陶傑 vs 梁文道（四）
*皇冠書屋
*香港網絡大典--陶傑
*http://our-soul-kitchen.blogspot.com/search/label/陶傑 陶傑標籤嘅文

傑
韶州

**韶州**，中國舊時一州，約今日廣東韶關等地。

## 史
隋開皇九年，即五八九年，東衡州改置韶州，以州北韶石得名。治所曲江縣，今廣東省韶關市南武水之西）。開皇十一年廢。

大唐貞觀元年，即六二七年復置韶州，仍治曲江縣。轄境相當今廣東省韶關、樂昌、仁化、南雄、翁源、始興、乳源等市縣地。天寶元年，即七四二年，改為始興郡。乾元元年，即七五八年，復為韶州。

五代十國，南漢國，韶州分出南雄、始興地，置雄州，韶州轄境縮小。

大元至元十五年，即一二七八年，升為韶州路，嶺南軍事戍守要地。
南雄

**南雄**（）喺中國廣東，家下係副地級市，叫**南雄市**。大宋最先用南雄個名，叫**雄州**、**南雄州**。大明時改做**南雄府**，大清係**南雄直隸州**，民國係**南雄縣**。

## 地理
### 山
東北係大庾嶺，有梅關。東便有天柱山，東南有青嶂山。

### 水
南便有湞水，出自東北油山，向南經漿田鎮，同昌水會合。再向西南，左邊納埋平田水、芙蓉水，右邊合埋東溪水，去到長浦橋。呢處北坑水夾橫水向南流入來。水出自梅嶺，又叫做大庾河水。向西夾長潭水，根住西便有樓船水注入，西南又納修仁水，向北納埋半徑水，先至入始興。

西北，石峽水出分水坳，叫康溪水，入仁化。

## 史
大明時，南雄府有兩縣，治保昌。

大清時，南雄府響嘉慶十一年，降為直隸州，變成**南雄直隸州**，搣走保昌縣，淨返始興縣。十六年，又升返做府，十七年又降返做直隸州。有平田、紅梅、百順三巡司。有保昌驛。舊時有臨江驛，廢咗。

## 注
阿蟬普女子高等中學

**阿蟬普女子高等中學**（）係孟加拉國一間中學同預科中學。間學校喺達卡嘅阿蟬普（Azimpur），係1957年公務員福利會（Welfare Association of Government Employees）開嘅。

1999年計，學校有學生2700同學系82。除咗公開試成績好之外，亦出名文化活動。唔少大活動或全國敎育活動響呢度搞，就好似孟加拉奧林匹克數學比賽（Bangladesh Mathematics Olympiad）。2007年佢搞過Bhasha Protijog，慶祝佢金禧年同團圓。

## 史
1956年，有啲知識份子決定搞間高中畀女仔。1957年1月16號就開第一堂，當時校長卡士岩波阿埋（Kazi Ambor Ali），就係學校發展嘅靈魂。1995年，校園開多間學院，叫阿蟬普女子學院（Azimpur Girls’ College）。1999年，學院同學校就合一做一間機構。

全校有學生2800人，先生71人。家下校長係何士尼阿拉碧金（Hosne Ara Begum）。成間嘢有一棟樓、一個大操場，同一個校長宿舍。

## 舊生
*哈西娜：孟加拉國總理

## 注

## 出面網頁
* Azimpur Girls High School at Banglapedia
吳君如

**吳君如**（，）係香港女演員同節目主持人，外號**三姑**。

## 屋企
吳君如祖籍廣東番禺。1962年喺香港出世，聖士提反女子中學畢業。老豆吳耀冬，藝名夏春秋，係亞洲電視主持人。

## 節目主持
*商業電台
**《嘩嘩嘩打到嚟!》

## 電影

*1998年
**《古惑仔情義篇之洪興十三妹》（領銜主演十三妹）
*2002年
**《金雞》（飾-阿金）
*2003年
**《金雞2》
*2006年
**《春田花花同學會》
*2014年
**《冥婚啟示》
**《金雞SSS》
*2015年
**《12金鴨》

* 2019年
**《媽媽的神奇小子》

*2022年
**《闔家辣》

*未上畫
**《闔家打麻雀》

## 音樂作品

### 派台歌成績

## 電視作品
* 1993年：《情場妙女郎》

## 個人軼事
吳君如嘅歌手形象唔算鮮明，但佢嘅《君如處處吻》專輯入面其中一曲，同黃偉文合唱嘅《初一十五》被視為吳君如嘅經典歌曲之一，亦曾經被收錄喺寶麗金同埋環球唱片多隻精選專輯入面。

佢哋都講笑話呢首歌屬於自己嘅污點，特別係當年寶麗金群星演唱會上演唱該曲嘅片段被放上Youtube，但二人又喺2012年黃偉文嘅紅館演唱會嗰陣再度合唱。

黃偉文喺2019年舉行50歲生日會，傳媒就廣泛報道呢首歌曲再被提起，吳君如就話冇人想聽《初一十五》。

## 參考
季節 (電視劇)

《**季節**》（The Seasons）係香港無綫電視翡翠台處境劇集，一共有389集，每集15分鐘，1987年到1988年響《歡樂今宵》內首播。

《季節》係一套時裝家庭倫理劇，講由鄧碧雲主演嘅阿媽李淑德，響佢身處嘅一個大家庭裏面，點樣處理仔女間嘅爭鬥誤會。由於佢嘅處理睇法令家庭觀眾拜服，因此鄧碧雲響大眾心目中尊稱做「媽打」。

## 內容
故事講述媽打一家嘅家族恩怨。媽打原本係有錢女，嫁咗畀唐泰，生咗幾個仔女。唐泰就係涼茶舖「泰和堂」創辦人，成日安排大仔唐貴全打理。而二仔就俾媽打安排打理地產公司；媽打重叫埋細佬李永良幫忙。點知二仔同阿良無能，又好食懶做，地產公司生意唔好，成日都激親媽打。

二仔阿偉後尾識咗胡玉河，叫佢阿玉。點知未結婚就搞大咗阿玉個肚。媽打唯有安排結婚，但成日都鬧二仔無出息。

唐泰個妹阿珠返到嚟香港，住喺唐泰屋企。阿珠為人慳儉但講嘢刻薄。有一次佢唔見咗條頸鍊，話係阿玉偷，但原來係阿珠自己唔見。

唐泰重有一個細佬唐仁，之但係兩個人結咗怨。唐仁生活淒涼，好彩阿珠有錢放租畀唐仁開紙紮舖，生活先勉強過得去。

阿偉同阿良因為地產公司生意唔好爭人租三個幾月，為咗填嗰筆數，居然叫阿珠收番唐仁間舖。結果唐仁好激氣，最後媽打暗中買咗阿珠間舖平息事件，但因此揭露出唐仁同唐泰嘅恩怨……

## 演員表
### 主要演員

### 客串演員
蘇富比

**蘇富比**，Sotheby，係一間美國上市公司，生意係做代客拍賣，商品包括古董、房地產、手工藝品、珠寶、字畫等。蘇富比經營咗已經幾百年歷史。

蘇富比嘅行家仲有一間叫做佳士得。

## 出面參考
* 蘇富比官方網址
鄭潔

**鄭潔**（）係中國女子職業網球手，喺四川成都出世，身高163厘米。 

現時獎金統計：***2,206,673&nbsp;***美金（按中國規定，獎金8成要上報集體。鄭潔打算將佢個人所得，捐一部份畀汶川地震救災）。

2000年，佢首次得到WTA女子單打嘅世界排名。2003年，世界排名入咗前100。

2006年，鄭潔同晏紫合作贏咗澳洲網球公開賽女雙冠軍同埋溫布頓網球公開賽女雙冠軍。

2008年溫布頓網球公開賽女單賽事打敗一號種籽兼世界排名第1嘅伊雲奴域絲。7月3號，打入咗準決賽，係第一個打入網球大滿貫賽事單打準決賽嘅中國籍球員；輸畀沙蓮娜威廉絲。

2009年，鄭潔喺澳洲網球公開賽女單打入16強，係佢職業最好成績，但係最後輸緊1-4嗰時跌親，左手手腕跌傷，最後退出。

## 屋企
佢老公張宇係上海人，做網球手、教練。

## 攷

## 出面網頁

* wta.cn 球员档案详细 郑洁　中国
* wta.cn 双打球员档案 郑洁 (中国) 晏紫 (中国)
* Players | WTA Tennis English
* ITF Tennis - Pro Circuit - Player Profile - ZHENG, Jie (CHN)
* Fed Cup - Player profile - Jie ZHENG (CHN)
* 
* 澳網官方網頁報導中國球員首奪大滿貫錦標
* ''Zheng Jie's Wimbledon cash boost for Sichuan Province earthquake''
* 
* 
* ''Groundbreaking Chinese set to donate prize money''
* ''Zheng Jie promises to donate prize money to China earthquake victims''
* 郑洁|J·鄭潔|Jie Zheng资料,个人简历,详细介绍——球探网，专业体育门户！
* 郑洁晏紫专页-中国网球协会官方网站
佳士得

**佳士得**（）係間拍賣行，1766年已經有做生意。

佳士得主要嘅生意係代客拍賣，商品廣泛包括古董、樂器、玩具、傢具、地氈、相、書、水彩、畫、雕塑、當代藝術、首飾、手錶、酒、雪茄等。

## 出面網頁

* 佳士得
威廉韋閣絲

**威廉韋閣絲**（**William Willcocks**，）係英國土木工程師。佢最出名做水利，做灌溉系統。佢提議過要第一條阿斯旺水壩（Aswan Dam），亦響南非同土耳其搞灌溉。

## 屋企
1852年，佢響印度出世。

1932年，佢死響埃及開羅英美醫院。

## 事業
佢響孟加拉受訓。

1872年，佢入咗印度工務局，1883年轉咗去埃及工務局。1902年，佢考察兼寫好阿斯旺水壩嘅人，就做咗水塘方便嘅局長。1897年，佢離開埃及，因為當其時玻爾戰爭（Anglo-Boer War）啱啱完，佢畀人邀去南非。有人要求佢睇下川斯瓦（Transvaal）同奧蘭治河等殖民地，點樣搞灌溉系統。佢計劃部份施行，因此得KCMG。

鄂圖曼帝國又請佢做灌溉阿頭，去到阿刺伯地方搞。佢畫咗呢帶第一幅準嘅地圖。後尾1914年1915年英國遠征軍就得助於呢啲地圖。1911年，佢建議將水又到南美索不達米亞嘅查地亞（Chaldea）地方。佢響幼發拉底河（River Euphrates）度，近古巴比倫嘅牽地也起牽地也壩（Hindiya Barrage），自此350萬頃（1萬4200平方千米）地就有得灌溉。之後去短留羅馬尼亞，都係做灌溉計劃。一次大戰之後去過孟加拉。

## 注

## 出面網頁
周杰倫

**周杰倫**（；；），花名**周董**，係臺灣男歌手同音樂製作人，近年撈埋導演、演員呢範，佢響2016年仲做埋台灣LOL J Team嘅董事長。

## 早年
周杰倫1979年響臺北縣林口鄉（即依家嘅林口區）出世兼大，老豆叫周耀中，係一個教國中生物科嘅老師；而阿媽葉惠美亦係教國中嘅，不過就係美術老師。因為老豆阿媽都係教書嘅，所以由三歲開始就成日彈琴，後來亦有學大提琴。

細個就住響光華商場附近，先後入讀忠孝國小同金華國中。但係響國中時期，老豆阿媽因為長年嘅爭拗，最後決定離婚，對周杰倫打擊幾大。最後判咗由老豆做佢監護人。但因為自細同阿媽感情好，所以響18歲嗰年選擇搬去同阿媽住。

高中時期升讀台北縣私立淡江中學音樂科（原先想報華岡藝校，但錯過報名時間，咁啱淡江中學新設音樂科），主修鋼琴，副修大提琴。後嚟因為大學聯考落榜，本身成績又唔係幾好，所以冇繼續求學；又因為有僵直性脊椎炎，所以唔使當兵。

周杰倫細個深受張學友嘅《吻別》影響，令到佢對流行音樂有興趣；另外亦深受李恕權同史提夫溫達影響，甚至每次當李恕權出現響電視上，周杰倫就會模彷佢嘅動作。

## 音樂生涯
### 初出茅廬（1997 - 1999）
吳宗憲可以話係周杰倫嘅伯樂。1997年8月，當時只有十八歲嘅周杰倫，因為佢高中同學參加TVBS嘅節目《超級新人王》，而做佢同學嘅鋼琴伴奏。雖然佢同學冇攞到獎，但係當時嘅節目主持吳宗憲一下子就睇中咗周杰倫對作曲樂譜嘅工整，認為佢係隻「潛力股」，因而同佢簽約，周杰倫從此進入樂壇。

吳宗憲好睇起佢，但希望佢經啲歷練，叫佢先專注作曲先再出唱片。雖然周杰倫好努力咁作曲畀其他歌手，但係由於佢嘅作曲風格並唔係當時嘅主流，因此好多首都畀人退歌，就好似劉德華嘅《眼淚知道》同埋張惠妹嘅《忍者》。雖然係咁，吳宗憲依然支持周杰倫，唔單止畀同公司嘅歌手唱周杰倫作嘅歌，仲多次帶佢上節目，響唔同節目入面幫周杰倫講好說話。

1998年，周杰倫作嘅歌《三暝三日》第一次畀其他歌手接咗，由吳宗憲唱。

1999年，由周杰倫作嘅唱碟《落雨聲》正式賣出，由江蕙去唱，係周杰倫作嘅歌入面第一次賣出去，亦係佢第一次同方文山（同樣係由吳宗憲發掘，不過係作詞）合作。因為今次合作得幾好，所以之後周就成日同方合作。

### 嶄露頭角（2000 - 2002）
雖然吳宗憲對周杰倫出道早期幫助好大，但真正令佢出名嘅人，係阿爾發音樂時任總經理楊峻榮。楊峻榮響一次偶然嘅情況下，聽到咗由周杰倫作嘅《可愛女人》試聽版之後，覺得佢已經達到可以出唱碟嘅水準，於是多次向吳宗憲請求，最後得到佢同意。2000年，周杰倫作咗50首歌，由吳宗憲揀其中十首，之後開始製作佢人生中第一隻自家唱碟。同年11月，《Jay》正式發行。由於《Jay》入面多首歌都唔係當時興嘅曲調，又用咗R&B、Hip Hop、古典音樂同中國風等多個音樂類型，令到佢開始有名同奠定佢嘅音樂風格，亦攞到第12屆金曲獎嘅「最佳流行音樂演唱專輯獎」。

2001年，佢嘅第二張唱碟《范特西》正式發行，個名嚟自英文「fantasy」。《范特西》一賣出就有好大回響，亦令到佢正式走紅。憑住呢張專輯，佢響同年嘅金曲獎一下攞咗「最佳作曲人獎」、「最佳專輯製作人獎」同「最佳流行音樂演唱專輯獎」等五個獎，另外亦得到2001年叱咤樂壇流行榜頒獎典禮嘅「叱咤樂壇我最喜愛的歌曲大獎」（《開不了口》）等等。

2002年發行第三張唱碟《八度空間》，雖然得到多個獎嘅提名，但係最後一個獎都冇攞到，成為佢嘅遺憾。同年9月，個人第一個巡迴演唱會「THE ONE」響台北市立體育場開幕。

### 平步青雲（2003 - 2009）

### 平穩發展（2010 - ）

## 演藝生涯

## 其他事業

## 個人生活

## 個人專輯

周杰倫差唔多每年出一張個人專輯，而家已經出到第十六張，佢嘅專輯包括：
* JAY（2000年）
* 范特西（2001年）
* 八度空間（2002年）
* 葉惠美（2003年）
* 七里香（2004年）
* 十一月的蕭邦（2005年）
* 依然范特西（2006年）
* 我很忙（2007年）
* 魔杰座（2008年）
* 跨時代（2010年）
* 驚嘆號（2011年）
* 12新作（2012年）
* 哎呦，不錯哦（2014年）
* 周杰倫的床邊故事（2016年）
* 最偉大的作品（2022年）
* 太陽之子（2026年）

## 出版品
### 書籍

## 主持作品
### 綜藝節目

### 廣播節目

## 睇埋
*華語流行曲
*臺灣歌手一覽
*臺灣最暢銷專輯一覽

## 參考

## 出面網頁

* 
* 
* 
* 
* 
* 
* 
* 
* 
*
花園道

**花園道**（）係香港島嘅一條落山大車道，由香港動植物公園山上鏟落去金鐘道，係長命斜，香港政府否認係交通黑點。途經花園道嘅車嚟自馬己仙峽道、羅便臣道、己連拿利、上亞厘畢道等幾條街。

## 睇埋
* 香港希爾頓酒店（已喺1996年拆卸）
* 柏拱行（已喺1961年拆卸）
* 拱北行（已喺1997年拆卸，前址係柏拱行）
* 花園道停車場（已喺1999年拆卸）
* 長江集團中心（低層附設停車場，前址係香港希爾頓酒店、拱北行同埋花園道停車場）
* 下亞厘畢道 
* 堅尼地道 
* 麥當勞道 
* 馬己仙峽道 
* 羅便臣道 
* 中銀大廈 
* 花園道三號 
* 聖約翰座堂 
* 聖約翰大廈 
* 山頂纜車花園道站 
* 美利大廈 
* 香港動植物公園 
* 美國駐香港總領事館 
* 梅夫人婦女會主樓

## 出面網頁

*花園道事件 - 香港口述歷史檔案
地理極點

**地理極點**係行星、衛星或其它較大天體嘅自轉軸同佢表面交會嘅點。例如地球上嘅北極同南極，其它天體嘅極亦稱為南極同北極，分別會喺個天體赤道兩側各90度之處。每個行星都有地理極點。

天體自轉嘅攝動意味地理極點會喺佢表面上稍為徘迴。例如，地球嘅南北極喺幾年內會郁幾米。當製圖需要精確同不變嘅座標，地理極點嘅平均位置作為固定嘅製圖桿，成為物體大圓經度嘅交會點。

如果，好似地球，一個天體產生磁場，就會有磁極。

## 參考

## 睇埋
開門七件事

**開門七件事**，唐人諺語，講日常生活必需品，分別係柴、米、油、鹽、醬、醋、茶。樣樣要使錢買，人人都要去搵食咁。
中銀大廈

**中銀大廈**（；），係中銀香港嘅總部，嚮香港中西區金鐘花園道1號。由美籍華裔建築師貝聿銘設計，1989年落成，1990年啟用。以前嗰處係美利樓。中銀大廈係全球排名最高嘅摩天大廈之一。

## 睇埋
* 澳門中銀大廈 (澳門)
* 上海中銀大廈
* 中國銀行大廈
* 香港國際金融中心
* 中環廣場
* 中環中心
* 合和中心
* 長江集團中心

## 出面連結

* 中銀香港：中銀大廈簡介
* 「建築:藝術」網：中銀大廈-貝聿銘介紹
* chartersince.com.hk：中銀大廈
* 幻彩詠香江：中銀大廈
* 中環區內掀風水戰 中銀大廈落成 惹得滿城風雨
肺癆

**肺癆**，係**肺結核**嘅俗稱，又叫**結核**等。因為英文叫**Tuberculosis**，所以又叫**TB**。

結核病人特徵係全身消瘦、厭食、疲乏、微熱同埋夜間盜汗。咳嗽持續超過3星期、多痰、咳血、胸痛。

飛沫傳播。飛沫即係口水花小水點，病人講嘢、咳、唱歌，旁人都有可能中招。
Debian

**Debian**（/ˈdɛbiən/）係個作業系統，裏便嘅軟件，全部都任用同開放。佢最主要嘅部份，Debian GNU/Linux係好受歡迎同有影響力一個Linux發行版。個系統係多用途，用喺檯面電腦，又或伺服器都一樣得。

## 註
白飯魚 (鞋)

**白飯魚**係帆布鞋嘅一種，係香港對**白布鞋**嘅俗稱，佢形同色似白飯魚，所以有咁嘅名。白飯魚通常喺中國大陸出產，用帆布做鞋身，橡膠做鞋底，底部大部份都係綠色或者黑色。通常包裝上便都寫住網球鞋。因為夠平，唔怕整污糟，所以做三行都會着住來做嘢。另外喺中式喪禮，家屬要全身着白色，所以就會買一對平嘅白飯魚淨係喺喪禮嗰陣着，喪禮完咗之後揼亦都唔會太可惜。

白飯魚係運動鞋，但比其他運動鞋平，所以1970-1980年代唔少人着嚟做運動。由於穿着方便，1980至1990年代唔少香港嘅細路，都會着白飯魚唔着襪落街玩。

白飯魚曾經係唔少香港中小學體育堂指定嘅運動鞋，但係後嚟物理治療師發現白飯魚結構單薄，除咗唔能夠對腳部提供足夠嘅保護之外，重可能因此引致受傷，要求學校唔好強逼學生着白飯魚，之後大部份學校都改為全白運動鞋。

## 參攷
*mind the gap: 第55章 ﹣白飯魚
TB

**TB**可以係：

* 太字節：電腦嘅一種信息計算單位。
* 安打數：棒球嘅一種術語。
* 男人婆：英文Tom Boy嘅縮寫。
* 肺癆：英文學名嗌Tuberculosis，簡稱TB。

**Tb**可以係：
* 鋱：化學符號係Tb。
十八樓C座

**十八樓C座**（），又寫成**18樓C座**，係香港商業電台雷霆881嘅長命廣播劇，嚮1968年7月3號首播，係世界第二長廣播劇，排響1951年1月1號開嘅，英國廣播公司《The Archers》之後。個劇係為咗紀念因評論六七暴動而死響暴徒手嘅商台播音員林彬而做，佢以前出名敢言。《十八樓C座》都係，借助劇中人物，嚮灣仔「周記咖啡室」發生嘅事同閒話，諷刺時弊，反映一啲香港人嘅見解。

2018年，商台為紀念十八樓C座50周年。喺7月2號開始播放為期一個月《十八樓C座 50年不變 經典重溫》20集嘅專輯。

## 起源
1967年香港土共發動暴亂，是為六七暴動。林彬因響《時事評論》節目直斥，畀暴徒報復火燒而死。《十八樓C座》就係紀念呢位商台播音員。《十八樓C座》前身叫《冷眼旁觀》，而《十八樓C座》個名，係商業電台老闆何佐芝改嘅。當時一班編劇未定論，何佐芝突然開口改咗個呢名，至於點解無講。所以曾經有傳係林彬故宅，雖則林彬並唔係住喺十八樓C座。

初時《十八樓C座》背景唔係響灣仔，而係喺官塘。主角叫劉百奇、周影塵兩夫妻，劉百奇係楊廣培做，而周影塵係尹芳玲做。兩夫妻就住響十八樓C座，講樓下一班人嘅世界。後尾楊廣培同尹芳玲轉咗商台同老闆嘅佳藝電視，所以背景轉到主角成日去周記茶水檔。而老闆周新都重搬埋入去十八樓C座，轉做主角。之後周老闆響灣仔頂間茶餐廳來做，故仔就搬到灣仔。而故仔轉去灣仔，因為華洋雜處，乜人都有。

## 2008年
### 曾經真人演出嘅嘉賓
* 7月2號，馬時亨
* 7月3號，汪明荃

### 客席嘉賓
* 7月4號，黎明
* 7月7號，林海峰
* 7月8號，容祖兒

### 客串演出嘅名人
* 藝人：鄭裕玲、李嘉欣、郭可盈、陳志雲、詹瑞文、楊千嬅、米雪、森美、小儀、I Love You Boyz、郭晉安、吳君如。
* 運動員：三項鐵人李致和、李麗珊
* 香港環境局局長邱騰華
* 勞工及福利局局長張建宗

## 劇中人物

## 註


## 出面網頁
* 881903.com 商業電台 - 廣播劇重溫－十八樓C座

|colspan="3" align=center|香港商業電台 雷霆881商業一台節目
|-
林超榮

**林超榮**（），花名**超人**，係香港傳媒工作者、香港編劇家執委、香港電影評論學會員；畢業荃灣聖芳濟中學、香港浸會學院中文系；做過無綫電視同電影編劇。林超榮一九八六年畢業於香港浸會學院中文系。曾任廣告創作、電影編劇、電視編審、監製、電視節目主持及專欄作家。

林超榮嘅好友沈西城，2023年12月12號在網上公告林起榮已離世，終年61歲。

## 演出
### 電影
* 《笑聲救地球》
* 《中環英雄》
* 《漫畫奇俠》
* 《明月照尖東》
* 《嚦咕嚦咕對對碰》
* 《醒獅》
* 《江湖悲劇》

### 電視劇（ViuTV）
*2019年：《理想國—堅尼地判官》 飾演 警官
*2019年：《理想國—沒有悲傷的世界》 飾演 Victor Sir

### 其他
* 香港電台，《開心日報》
* 港台電視部，《頭條新聞》《國安法事件簿2》
* now寬頻電視，now新聞台節目，《說三道四》
* 明報，專欄作者
* 快周刊，專欄作者

## 屋企
老婆係傳媒人屈穎妍，有3個女。

## 出面網頁
*林超榮之「超人出擊」
* 香港電台網站

## 出面網頁

類:癌死者
陳巧文

**陳巧文**（，）係香港人，幫過梁國雄選2004年香港立法會選舉。2008年夏季奧林匹克運動會香港區火把接力前，陳巧文話會嚮現場請願同舉雪山獅子旗。

## 底
陳巧文係香港大學文學院一級榮譽畢業生，主修哲學同英文攞獎學金繼續讀碩士。陳巧文嚮香港出世，讀過九龍真光小學，留學英倫六年，返香港之後讀副學士先至讀港大 。

## 屋企
陳巧文細細個就跟父母去六四燭光晚會。

## 相關人事
*陳景輝
*周思中
*朱凱迪
*鄧小樺
*梁國雄

## 參考

* 香港電臺電視部《鏗鏘集》2008年5月4號：同一世界 同一夢想
* 陳巧文@蘋果批 Online
* 陳巧文受網上電臺MyRadio《譚志強頻道》訪問 第一節 第二節
* 明報
* 計劃同網友嚮尖沙嘴清真寺前展示雪山獅子旗
* http://hk.youtube.com/watch?v=8NzS1l3kVwU
* 由「陳巧文事件」睇香港

* 點解港大女生要舉雪山獅子旗？
* 香港女大學生將喺奧運火把傳遞日抗議
* 陳巧文畫雪山獅子旗報案

* 2010元旦大遊行（2）長毛勇救陳巧文
* 2010元旦大遊行（3）長毛呼籲群眾注意安全
* 2010元旦大遊行（4）陳巧文誣蔑長毛抽水
* 長毛 vs 陳巧文 + 中大搽小陰評論@NOW新聞
* 新聞聯播：陳巧文被香港重案組拘捕

* 為中共辯護 香港大學生會長面臨罷免
建築施工

**建築施工**係起樓、建築物、路同埋各種基建嘅過程。

做緊建築施工嘅地點就叫**建築地盤**（又叫做**建築工地**、**施工地盤**，簡稱**地盤**，錯寫**建築地盆**）。佢範圍通常會有建築圍板、鐵絲網或者圍牆封閉，有物業管理看更把守，控制人同埋物料、機械、車輛出入。所有人可能要登記身份同埋戴安全帽頭盔、工作證等。

## 睇埋

*土木工程
* 噪音、空氣污染
* 工地工人
* 塔式起重機
* 暑期工
* 非法勞工
* 紮鐵
* 工業安全
* 安全主任